title: Isadora

text: "Isadoran" käsikirjoituksen laativat Clive Exton, Derek Prouse, Margaret Drabble ja Melvyn Bragg Isadora Duncanin omaelämäkerran "My Life" (1927) ja Sewell Stokesin elämäkerran "Isadora, an Intimate Portrait" (1928) pohjalta. Elokuvan tuottivat Hakimin veljekset Raymond ja Robert. "Isadora" sai ensi-iltansa 18. joulukuuta vuonna 1968 Yhdysvalloissa. Redgrave sai roolisuorituksestaan Oscar-ehdokkuuden parhaasta naispääosasta. "Isadora" oli ehdokkaana Kultaiseen palmun saajaksi vuoden 1969 Cannesin elokuvajuhlilla, jossa Redgrave voitti parhaan naisnäyttelijän palkinnon.


title: Isadora

text:
"Isadora" on elämäkertaelokuva kuuluisasta yhdysvaltalaistanssija Isadora Duncanista (1877–1927), joka mullisti ihmisten mielipiteet baletista. Hänen alastomat, puolialastomat ja neuvostoliittomieliset tanssinsa, kuten myös hänen asenteensa vapaaseen rakkauteen, velvoitteisiin, pukeutumiseen ja elämäntapaan järkyttivät 1900-luvun alun yleisöä.
"Isadoraa" kuvattiin niin Ison-Britannian Englannissa, Ranskassa, Italiassa, Sloveniassa kuin Kroatiassakin. Englannissa elokuvaa kuvattiin lähinnä Lontoon eri kaupunginosissa, mutta myös Devonin Paigntonissa, Buckinghamshiren Waddesdonissa, Kentin Dealissa ja Kingsdownissa ja Middlesexin Isleworthissa sijaitsevilla studioilla. Sloveniassa elokuvaa kuvattiin Ptujin kaupungissa ja Kroatiassa Zagrebin, Opatijan ja Rijekan kaupungeissa. "Isadoran" tuotantoyhtiöinä olivat Hakim, Paris Film ja Universal Pictures. Elokuvan budjettina oli 1,7 miljoonaa dollaria.


title: Isadora

text: "Isadora" sai ensi-iltansa Yhdysvaltain Los Angelesissa 18. joulukuuta vuonna 1968. New Yorkin ensi-ilta oli 27. huhtikuuta 1969. Elokuva sai toisen kotimaansa, Ison-Britannian, ensi-iltansa Lontoossa 4. maaliskuuta 1969. Toisen valmistusmaansa, Ranskan, ensi-ilta oli 20. kesäkuuta 1969. Suomessa elokuvan ensi-ilta oli 22. elokuuta 1969. Elokuva tuotti Pohjois-Amerikan teatterilevityksensä aikana 1,25 miljoonaa dollaria. "Isadoran" levittäjänä oli tuotantoyhtiönäkin toiminut Universal Pictures, joka levitti elokuvaa Yhdysvalloissa vuonna 1968. Rotten Tomatoes -sivuston mukaan kuuden arvostelun perusteella laskettuna kriitikoiden arvosteluista 83 prosenttia on positiivista.


title: Isadora

text: "Isadora" julkaistiin ensi kerran VHS:nä vuonna 1988 ja DVD:nä vuonna 2011. Elokuvan Blu-ray-versio julkaistaan 26. toukokuuta 2015.


title: Goljatin öljykenttä

text: Goljatin öljykenttä on öljykenttä Barentsinmerellä. Norjan valtion öljy-yhtiö Statoil ja italialainen Eni omistavat kentän porausoikeudet. Rakenteilla olevasta Goljatin öljynporauslautasta tulee maailman pohjoisin merellä sijaitseva porauslautta. Sen on määrä tuottaa 100 000 barrelia öljyä päivässä.


title: Are Nakkim

text: Are Nakkim (s. 13. helmikuuta 1964) on aktiiviuransa päättänyt norjalainen kestävyysjuoksija. Parhaana saavutuksenaan hän voitti EM-hopeaa 10 000 metrin juoksussa vuonna 1990. Norjan mestaruuden Nakkim saavutti 10 000 metrin juoksussa vuonna 1984, 5 000 metrin juoksussa neljästi vuosina 1986, 1988, 1989 ja 1990 sekä 3 000 metrin estejuoksussa vuosina 1985 ja 1986.


title: Are Nakkim

text: Nakkimin seura oli koko hänen uransa ajan Moss IL.


title: Suvi Ollikainen

text: Suvi Ollikainen (s. 6. maaliskuuta 1995 Kristiinankaupunki) on suomalainen jääkiekkoilija, pelipaikaltaan hyökkääjä. Hän laukoo vasemmalta. Hän on kaudesta 2015–2016 alkaen pelannut NCAA:n yliopistosarjaa St. Cloudin valtionyliopiston joukkueessa. Kaudella 2014–2015 hän edusti SM-sarjassa pelaavaa KJT:tä edustettuaan aiemmin Team Oriflame Kuortanetta.


title: Suvi Ollikainen

text: Ollikainen kuului Suomen joukkueeseen alle 18-vuotiaiden MM-kilpailuissa 2011, 2012 ja 2013. Hän sai pronssia ensimmäisissä aikuisten arvokisoissaan, Ruotsin MM-kilpailuissa 2015. Hän kuului neljänneksi sijoittuneseen Suomen joukkueeseen MM-kilpailuissa 2016.


title: Zizurkil

text: Zizurkil () on kunta Baskimaassa Gipuzkoan maakunnassa.


title: Zestoa

text: Zestoa () on kunta Baskimaassa Gipuzkoan maakunnassa.


title: Zestoa

text: Paikkakunnan merkittävimpiin nähtävyyksiin kuuluu Ekainin luola ja sen kivikautiset luolamaalaukset. Itse luola on turisteilta suljettu, mutta sen lähettyville on rakennettu turisteille luolaa esittelevä keskus ja sen yhteyteen jäljennös luolasta. Keskus ja luolan jäljennös tunnetaan nimellä "Ekainberri", joka on baskin kieltä ja tarkoittaa uutta Ekainia.


title: Truls Mørk

text: Truls Olaf Otterbech Mørk (s. 25. huhtikuuta 1961 Bergen) on norjalainen sellisti. Hän on tehnyt palkitut levytykset Šostakovitšin sellokonsertoista ja Bachin soolosellosarjoista.


title: Truls Mørk

text: Pianistiäidin ja sellisti-isän poika opetteli lapsena soittamaan pianoa ja viulua kunnes siirtyi selloon, ensimmäisenä opettajana oma isä. 17-vuotiaana hän pääsi ensin ruotsalaisen Frans Helmersonin ja sitten Natalia Šakovskajan oppilaaksi.


title: Truls Mørk

text: Vuonna 1982 Mørk oli ensimmäinen pohjoismainen muusikko, joka eteni Moskovan Tšaikovski-kilpailun finaaleihin sitten Arto Noraksen vuonna 1966. Vuonna 1986 Mørk tuli toiselle sijalle sekä Naumburg-kilpailussa New Yorkissa että Cassado-sellokilpailussa Firenzessä. Vuonna 2010 Mørk sai 100 000 Norjan kruunun Sibelius-palkinnon Norjan ja Suomen välisten musiikkisuhteiden edistämisestä.


title: Truls Mørk

text: Mørk tunnetaan myös Stavangerin kamarimusiikkifestivaalien perustajana ja toimii Norjan valtiollisen musiikkikorkeakoulun professorina. Hän käyttää instrumenttinaan SR Bankin omistamaa Domenico Montagnana -selloa vuodelta 1723.


title: Truls Mørk

text: Vuonna 2009 Mørk sairastui harvinaiseen aivokuumeeseen, joka aiheutti puolentoista vuoden tauon hänen esiintymisiinsä.


title: Ilkka Pastinen

text: Ilkka Olavi Pastinen (17. maaliskuuta 1928 Turku – 12. tammikuuta 2018 Helsinki) oli suomalainen suurlähettiläs, joka toimi myös Yhdistyneiden kansakuntien apulaispääsihteerinä.


title: Ilkka Pastinen

text: Pastisen vanhemmat olivat varastonhoitaja Martti Mikael Pastinen ja Ilmi ("Iiris") Saga Karlström. Hän pääsi ylioppilaaksi vuonna 1946 Turun Klassisesta lyseosta ja valmistui Åbo Akademista valtiotieteen kandidaatiksi vuonna 1950. Pastinen opiskeli vielä vuosina 1950–1951 Pariisissa "Institut d’études politiques"- ja "Institut international des sciences et recherches diplomatiques" -oppilaitoksissa.


title: Ilkka Pastinen

text: Pastinen toimi ulkoasiainministeriön avustajana 1952–1955, Tukholman-suurlähetystön avustajana 1955–1957 ja Suomen New Yorkissa olevan YK:n pysyvän edustuston 2. luokan lähetystösihteerinä 1957–1959. Hän oli sitten ulkoasiainministeriön jaostosihteerinä 1960–1962, Suomen Pekingin-suurlähetystön 1. luokan lähetystösihteerinä 1962–1964, ulkoasiainministeriön jaostopäällikkönä 1964–1966 ja Lontoon-suurlähetystön lähetystöneuvoksena 1966–1969. Pastinen toimi sitten Suomen pysyvän YK-edustuston lähettiläänä ja pysyvän edustajan sijaisena YK:ssa ja ssa 1969–1970, YK:n apulaispääsihteerinä ja n erityisedustajana aseriisuntakysymyksissä Genevessä ja New Yorkissa 1971–1974, ulkoasiainministeriön neuvottelevana virkamiehenä 1975–1977 sekä suurlähettiläänä ja YK:n pysyvänä edustajana New Yorkissa 1977–1983. Viimeksi Pastinen toimi Suomen Lontoon-suurlähettiläänä 1983–1991.


title: Ilkka Pastinen

text: Pastinen oli YK:n yleiskokouksessa Suomen valtuuskunnan asiantuntijana tai jäsenenä vuosina 1957–1961, 1965, 1969, 1975 ja 1976 sekä valtuuskunnan varapuheenjohtajana 1970 ja ydinsulkusopimuksen tarkastuskonferenssin pääsihteerinä 1975 ja aseriisunta-asioiden neuvottelukunnan puheenjohtajana 1975–1976.


title: Ilkka Pastinen

text: Pastinen kuului 1960-luvun lopussa ja 1970-luvun alussa ulkoasiainministeriön virkamiesten ns. everstijunttaan, johon kuuluivat myös Max Jacobson, Aarno Karhilo, Aimo Pajunen, Risto Hyvärinen ja Keijo Korhonen. He pyrkivät puolustamaan Suomen perinteistä puolueettomuuspolitiikkaa Neuvostoliiton taholta tulleita muutospaineita vastaan ja vastustivat Kalevi Sorsan johtamien sosialidemokraattien tavoitteita vahvistaa asemiaan ulkoministeriössä. Everstijuntta ajoi myös huonolla menestyksellä Jacobsonia YK:n pääsihteeriksi. Pastisen mukaan nimitys "everstijuntta" oli sikäli harhaanjohtava, että ryhmän jäsenistä tämä sotilasarvo oli vain Risto Hyvärisellä ja Aimo Pajusella, muut olivat reservin luutnantteja tai vänrikkejä. Myös ryhmän toinen nimitys "tohtorikopla" piti Pastisen mukaan vain osittain paikkansa, koska vain Hyvärinen ja Keijo Korhonen olivat väitelleet tohtoreiksi; tosin Jacobsonille myönnettiin myöhemmin valtiotieteen kunniatohtorin arvo.


title: Ilkka Pastinen

text: Ilkka Pastinen oli naimisissa vuodesta 1950 kansakoulunopettaja Eeva Marja Viitasen (1929–2015) kanssa. Pastinen kuoli sairaskohtaukseen 89-vuotiaana 12. tammikuuta 2018.


title: Santorínin tulivuorenpurkaus

text: Santorínin tulivuorenpurkaus (myös "Theran tulivuorenpurkaus") tapahtui Santorínin saarella Egeanmerellä noin vuonna 1650–1600 eaa. Purkaus romahdutti kalderan pohjoispuolen, jolloin Thirasían ja Aspronísin saaret erkaantuivat pääsaaresta Thírasta eli Therasta. Purkauksen seurauksena syntynyt tsunami saavutti jopa 150 metrin korkeuden, ja saapuessaan Kreetalle 110 kilometrin päähän se oli aikalaisten havaintojen mukaan yhä 40 metrin korkuinen.


title: Santorínin tulivuorenpurkaus

text: Purkauksen arvellaan ainakin välillisesti johtaneen tuolloin Kreetalla ja myös Santorínilla vallinneen minolaisen kulttuurin ja Akrotírin kaupungin tuhoon. Tuhka levisi ympäri maapalloa, ja sitä on löydetty muun muassa pohjoisnavalta. Purkauksen voimakkuus vastasi 6 000 megatonnin vetypommia. Saaren asukkaat luultavasti pakenivat ennen räjähdystä: ilmeisesti tulivuori antoi merkkejä heräämisestään sitä ennen. Syntyneeseen räjähdyskuoppaan virtasi meri.


title: Santorínin tulivuorenpurkaus

text: Räjähdyksen nykyinen ajoitus perustuu radiohiiliajoitukseen. On kuitenkin väitetty, että joko se tai Kreetan arkeologinen ajoitus on väärä, mikäli räjähdys todella aiheutti minolaisen kulttuurin tuhon. Kreikan kronologian muutos kuitenkin vaatisi myös faaraoiden Egyptin kronologian muuttamista.


title: Santorínin tulivuorenpurkaus

text: Useat tutkijat ovat arvelleet, että Platonin kertomukset mereen vajonneesta Atlantiksesta tämän dialogeissa "Timaios" ja "Kritias" viittaisivat minolaisen kulttuurin tuhoon ja Santorínin purkaukseen. Platonin mukaan egyptiläinen pappi oli kertonut Solonille Atlantiksen tuhoutuneen 9 000 vuotta aikaisemmin. Tällainen teoria edellyttää kuitenkin, että Atlantis olisi ollut paljon pienempi kuin Platonin teokset antavat ymmärtää ja että myös sen tuhosta Soloniin kulunut aika olisi ollut vain noin 900 eikä 9 000 vuotta.


title: Santorínin tulivuorenpurkaus

text: Toisinaan on arveltu, että myös Toisen Mooseksen kirjan kertomusten Egyptin pimeydestä yhtenä vitsauksista ja Kaislameren ylityksestä viittaisivat Santorínin purkauksen aiheuttamaan savupilveen ja tsunamiin. Asiaa on käsitellyt muun muassa englantilainen kirjailija ja freelance-tutkija Graham Phillips vuonna 1998 julkaistussa popularistisessa kirjassaan "Act of God". Phillipsin mukaan tutkimus tukee käsitystä, että purkaus tapahtui todennäköisimmin vasta vuonna 1365 eaa. faarao Amenhotep III:n aikana. Phillips päättelee edelleen, että purkaus johti suoraan muun muassa egyptiläisten palvonnan kohteen vaihtumiseen, joskin lyhytaikaisesti, monoteistiseen Aton-jumalaan sekä Raamatussa kuvattuun israelilaisten pakoon Egyptistä. Phillips jättää lukijan oman harkinnan varaan sen, oliko itse tulivuorenpurkaus luonnonilmiö vai osoitus Jumalan tahdosta. Phillipsin näkemystä vastaan on esitetty voimakasta kritiikkiä, ja hänen arvioitaan on kutsuttu pseudotieteeksi.


title: Jaan Anvelt

text: Jaan Anvelt (18. huhtikuuta 1884 Viljandi – 11. joulukuuta 1937 Neuvostoliitto) oli virolainen bolševikki, Viron työkansan kommuunin hallituksen johtaja marraskuusta 1918 helmikuuhun 1919. Jo sitä ennen vuotta aiemmin Aanvelt oli Viron neuvostojen toimeenpanevan komitean puheenjohtajana bolševikkien pitäessä valtaa Virossa. Hän käytti myös nimiä Eessaare Aadu, Jaan Holm, Jaan Hulmu, Kaarel Maatamees, Onkel Kaak. Hän kuoli Stalinin vainojen uhrina Neuvostoliitossa joulukuussa 1937.


title: Jaan Anvelt

text: Anvelt syntyi porvarilliseen tilanomistaja perheeseen Viljandimaan Oorgussa silloisessa Liivinmaan kuvernementissa. Hän toimi opettajana ensin Itä-Vironmaalla vuosina 1905–1907 ja sen jälkeen Pietarissa. Hän liittyi Venäjän sosiaalidemokraattinen työväenpuolueen bolševikkeihin (lyh. VSDTP(b)). Vallankumouksellisen toimintansa rinnalla hän opiskeli vuosina 1907–1912 Pietarin yliopistossa lakia. Vuonna 1912 hän siirtyi Narvaan ja toimi siellä asianajajana.


title: Jaan Anvelt

text: Tsaarinvallan kaataneen helmikuun vallankumouksen seurauksena Venäjällä korkeinta valtaa käytti Venäjän väliaikainen hallitus. Maaliskuussa 1917 Venäjän valiaikainen hallitus oli muodostanut virolaisista alueista Viron autonomisen kuvernementin johtajanaan Jaan Poska. Itsehallinnon korkeimmaksi elimeksi määrättiin yleisillä vaaleilla valittava maaneuvosto eli maapäivät, jonka vaalit käynnistyivät toukokuun lopulla 1917. Niissä Jaan Anveltista tuli Viron maapäivien jäsen VSDTP(b):n edustajana.


title: Jaan Anvelt

text: Rinnan virolaisen itsehallinnon organisioitumisen bolševikit muodostivat omia organisaatioitaan vahvistuneen valtansa edustajaksi. Jaan Anvelt valittiin tällöin Narvan työläisten ja sotilaiden neuvoston puheenjohtajaksi. Kesällä 1917 hänet valittiin Pietarin Yleisvenäläisen neuvostokongressin toimeenpanevan komitean jäseneksi. Samoihin aikoihin Virossa perustettiin VSDTP(b):n Vironmaan järjestö ja sen byroo, jonka puhemieheksi hänet valittiin.


title: Jaan Anvelt

text: Virossa oleskelleet bolševikit, niin virolaiset kuin venäläiset, ottivat vallan kolmeksi kuukaudeksi Vironmaan sotilaallisen vallankumouskomitean ja Viron neuvostojen toimeenpanevan komitean nimissä jo 27.10.1917 eli samaan aikaan Venäjällä käynnistyneen lokakuun vallankumouksen kanssa. Virossa piti siinä vaiheessa valtaa kuvernementtikomissaari Jaan Poska, jonka bolševikit syöksivät vallasta. Kaappausta johtaneet virolaiset johtajinaan Anvelt ja Viktor Kingissepp toimivat yhdessä venäläisten bolševikkisotilaiden kanssa. Bolševikkivaltaa kesti kolme kuukautta aina helmikuun 1918 lopulle.


title: Jaan Anvelt

text: Keisarillisen Saksan sotavoimat miehittivät Viron helmikuun lopulla 1918. Saksalaisten miehitysaikaa kesti ensimmäisen maailmansodan päättymiseen eli aselepoon 11. marraskuuta 1918 asti. Sen jälkeen Viron valta oli siirtymässä tasavallan julistaneille porvarillisille voimille. Taistelu vallasta eli Viron vapaussota puhkesi marraskuussa 1918 Virossa. Vallasta taistelevina osapuolina olivat Viron tasavallan kannattajat ja toisena vallasta taistelevana osapuolena olivat Venäjän bolševikkien tukemat virolaiset kommunistit, jotka hyökkäsivät Viroon puna-armeijan kanssa perustaen valloittamassaan Narvassa 28.11.1918 Viron työkansan kommuunin. Jaan Anveltista tuli Työkansan kommuunin Neuvoston eli hallituksen puheenjohtaja. Punaiset kärsivät tappioita 19.5.1919 saakka, ja heinäkuussa 1919 virolainen bolševikkijohtaja Kingissepp ilmoitti helmikuusta lähtien vain muodollisesti olemassa olleen Viron työkansan kommuunin lakkauttamisesta.


title: Jaan Anvelt

text: Viron vapaussodan jälkeen päättäneen Tarton rauhan jälkeen Viron kommunistit järjestäytyivät bolševikkipuolueesta muodollisesti erillään olevaksi ja Kominterniin sektiona kuuluvaksi Viron kommunistiseksi puolueeksi. Jaan Anvelt toimi puolueen keskuskomitean jäsenenä aina kuolemaansa asti eli lähes 20 vuotta.


title: Jaan Anvelt

text: Anvelt toimi maanalaisena vallankumouksellisena tasavaltaisessa Virossa ja johti kommunisteja heidän yrittäessä vallankaappausta Virossa joulukuun alussa 1924. Kaappaus kuitenkin epäonnistui, ja Anveltin onnistui paeta Virosta. Hän siirtyi Neuvostoliittoon vuonna 1925, ja sen jälkeen hän toimi sotilasakatemian poliittisena komissaarina. Vuosina 1929–1935 hän toimi siviili-ilmailun hallinnollisissa tehtävissä, kunnes vuodesta 1935 hän siirtyi jälleen poliittisiin tehtäviin eli Kominternin toimeenpanevan sihteeristön jäseneksi. Tässä tehtävässä hän oli aina kuolemaansa asti eli joulukuuhun 1937. Aanveltista tuli Stalinin suuren vainon uhri.


title: Jaan Anvelt

text: Vuonna 1956 Anvelt rehabilitoitiin osana Neuvostoliiton kommunistipuoleen silloisen pääsihteerin Nikita Hruštšovin toimeenpanemaa Stalinin tekojen uudelleenarviointia.


title: Per Borten

text: Per Borten (3. huhtikuuta 1913 – 20. tammikuuta 2005) oli norjalainen maanviljeljä ja keskustapuolueen poliitikko, joka toimi maansa pääministerinä 12. lokakuuta 1965 – 17. maaliskuuta 1971.


title: FCF:n suomenmestaruus

text: FCF:n suomenmestaruus on suomalaisen showpainipromootion Fight Club Finland mestaruusvyö.


title: FCF:n suomenmestaruus

text: FCF:n suomenmestaruus luotiin vuonna 2006 PWF:n lopettamisen jälkeen.


title: FCF:n suomenmestaruus

text:
FCF:n suomenmestaruutta (ulkomailla Finnish Heavyweight Championship) on puolustettu Suomen lisäksi mm. Virossa ja Japanissa.
Mestaruutta on hallinnut kolme ulkomaalaista. Norjalainen Erik Isaksen voitti hallitsevan Suomen mestarin, Valentinen, 26. toukokuuta 2007 käydyssä tapahtumassa tullen täten virallisesti ensimmäiseksi ulkomaalaiseksi mestariksi. Ennen Isaksenia mestaruutta hallinneista ensimmäinen PWF-mestari "Backyard Bully" McMurphy oli ahvenanmaalainen ja samaa mestaruutta PWF:ssa hallinnut StarBuck tunnetaan kanadansuomalaisena. 29. toukokuuta 2010 japanilainen Yoshihiro Tajiri voitti mestaruustittelin SMASH Pro Wrestling -promootion tapahtumassa Shinjukussa, Japanissa käydyssä ottelussa Valentinelta. Kolmanneksi ulkomaalaiseksi Suomen mestariksi kruunattiin itävaltalainen Michael Kovac, kun hän kukisti Tajirin Japanissa käydyssä SMASH 13 -tapahtumassa 29. tammikuuta 2011. Michael Kovac:in mestaruuskausi kuitenkin päättyi melko lyhyeen, kun hän hävisi vyön 7. toukokuuta käydyssä Four-way ottelussa Häijy-Heimo Ukonselälle.


title: FCF:n suomenmestaruus

text: Vuonna 2015 Talvisota IX:ssä käytiin ensimmäistä kertaa Suomessa viiden miehen TLC eli Tables, Ladders, and Chairs -matsi.


title: FCF:n suomenmestaruus

text: *King Kong Karhulan toinen mestaruuskausi jäi alle vuorokauden lyhyeksi.


title: Benás

text: Benás (, ) on kunta Ribagorzan piirikkunnassa Uescan maakunnassa Aragonian itsehallintoalueella Espanjassa. Kunta sijaitsee samannimisen Pyreneitten laakson Vall de Benásin alueella. Seudulla puhutaan patueesia, toiselta nimeltään benaskeesia, jota pidetään aragonian ja katalaanin kielten välisenä siirtymämurteena ja joskus omana kielenäänkin.


title: Joel Pekuri

text: Joel Allan Pekuri (s. 11. heinäkuuta 1927 Suojärvi) on suomalainen suurlähettiläs.


title: Joel Pekuri

text: Pekurin vanhemmat olivat metsänhoitaja Gustaf Adolf Pekuri (ent. Roth) ja Olga Gobert. Hän pääsi ylioppilaaksi 1946 ja suoritti Helsingin yliopistossa ylemmän oikeustutkinnon 1952 valmistuen lainopin kandidaatiksi.


title: Joel Pekuri

text: Pekuri toimi ulkoasiainministeriössä harjoittelijana ja avustajana 1953–1954 ja oli Kölnin kaupallisen edustuston lähetystöavustajana 1955–1957, varakonsulina New Yorkissa 1957–1959 ja II lähetystösihteerinä Pekingissä 1959–1962. Hän oli sitten ulkoasiainministeriön jaostosihteerinä ja vt. jaostopäällikkönä 1962–1964, I suurlähetystösihteerinä Buenos Airesissa 1964–1965 ja suurlähetystöneuvoksena Tukholmassa 1965–1969.


title: Joel Pekuri

text: Pekuri oli Suomen suurlähettiläänä Addis Abebassa 1969–1971 ja samalla myös lähettiläänä Nairobissa, Dar es Salaamissa, Lusakassa ja Kampalassa, ulkoasiainministeriön neuvottelevana virkamiehenä 1972–1975, suurlähettiläänä Kairossa ja samalla Damaskoksessa ja Khartumissa 1975–1978 sekä suurlähettiläänä Madridissa 1978–1984 ja Haagissa 1989–1991.


title: Joel Pekuri

text: Pekuri toimi lisäksi puolustusneuvoston sihteerinä 1963–1964 sekä ETYK:n konsultaatioiden, ulkoministerikokouksen ja valtionpäämieskokouksen pääsihteerinä 1973 ja 1975.


title: Oscar Torp

text: Oscar Torp (8. kesäkuuta 1893 – 1. toukokuuta 1958) oli norjalainen sähkömies ja Työväenpuolueen poliitikko, joka toimi maansa pääministerinä 9. marraskuuta 1951 – 22. tammikuuta 1955.


title: Errol Brown

text: Lester Errol Brown (12. marraskuuta 1943 Kingston – 6. toukokuuta 2015 Bahama) oli jamaikalaissyntyinen muusikko, joka asui pääasiassa Britanniassa. Hän oli Hot Chocolate -yhtyeen perustaja. Yhtyeen tunnettuja kappaleita olivat ”You Sexy Thing”, ”Love is Life” ja ”So You Win Again”. Yhtye hajosi 1986, minkä jälkeen Brown yritti soolouraa huonolla menestyksellä. Hän sairasti maksasyöpää ja kuoli Bahamalla, missä hän asui.


title: Aker Stadion

text: Aker Stadion on jalkapallostadion Molden kaupungissa Norjassa. Vuonna 1998 avatulla stadionilla on 11 800 istumapaikkaa. Stadion tunnetaan parhaiten Tippeligaenissa pelaavan Molde FK:n kotikenttänä.


title: Aker Stadion

text: Stadion tunnettiin ennen vuotta 2006 nimellä Molde Stadion, kunnes nimioikeudet osti Aker-yhtiö. Sekä Akerin että Molde FK:n omistaa liikemies Kjell Inge Røkke, joka myös maksoi valtaosan stadionin rakennuskuluista.


title: Aker Stadion

text: Stadionin katsojaennätys 13 308 on stadionin avausvuodelta 1998, ottelusta Rosenborgia vastaan. Seuraavana vuonna stadionin kaikki paikat muutettiin UEFA:n säännösten mukaisesti istumapaikoiksi, pienentäen stadionin kokonaiskapasiteettia.


title: Aker Stadion

text: Kentän nurmi vaihdettiin luonnonnurmesta tekonurmeen vuonna 2014.


title: Ljubomir Fejsa

text: Ljubomir Fejsa (serb. Љубомир Фејса, s. 14. elokuuta 1988 Vrbas) on serbialainen jalkapalloilija, pelipaikaltaan puolustava keskikenttäpelaaja. Hän edustaa kaudella 2014–2015 Portugalin pääsarjassa Primeira Ligassa pelaavaa Benficaa.


title: Ljubomir Fejsa

text: Fejsa aloitti ammattilaisuransa Hajduk Kulassa, jossa hän nousi junioreista edustusjoukkueeseen kesällä 2006. Hän oli jo kaudella 2005–2006 pelannut neljässä Serbian superliigan ottelussa, mutta seuraavina kahtena kautena hän lukeutui joukkueen runkopelaajiin pelaten yhteensä 52 liigaottelua.


title: Ljubomir Fejsa

text: Kaudeksi 2008–2009 Fejsa siirtyi saman sarjan suurseuraan Partizaniin, jossa voitti sekä Serbian-mestaruuden että Serbian cupin heti ensimmäisellä kaudellaan pelaten 27 liigaottelua. Partizan uusi mestaruutensa seuraavalla kaudella Fejsan pelatessa 20 ottelussa. Kaudella 2010–2011 Partizan saavutti taas sekä liigan että cupin voitot, mutta Fejsa pelasi kauden aikana vain kaksi liigaottelua.


title: Ljubomir Fejsa

text: Heinäkuussa 2011 Kreikan Superliigan Olympiakos hankki Fejsan 2,5 miljoonalla eurolla. Hän pelasi seurassa kaksi täyttä kautta, joina molempina joukkue voitti sekä liigamestaruuden että Kreikan cupin. Fejsan vastuu jäi kuitenkin varsin vähäiseksi – hän pelasi ensimmäisen kautensa aikana neljä ja toisen kautensa aikana 15 sarjaottelua. Hän edusti lisäksi Olympiakosia yhdessä sarjaottelussa kauden 2013–2014 alussa.


title: Ljubomir Fejsa

text: Elokuun 2013 lopussa Fejsa siirtyi Portugalin pääsarjan Primeira Ligan Benficaan kolmen miljoonan euron siirtosummalla. Benfica pelasi menestyksekkään kauden voittaen liigamestaruuden, Portugalin cupin ja Portugalin liigacupin sekä yltäen Eurooppa-liigan loppuotteluun. Fejsa, jolle kansallisen sarjan mestaruus oli kuudes peräkkäinen, pelasi kauden aikana 16 sarjaottelua.


title: Ljubomir Fejsa

text: Fejsa edusti Serbian alle 19-vuotiaiden maajoukkuetta viidessä ja alle 21-vuotiaiden maajoukkuetta 25 ottelussa. A-maajoukkueessa hän teki ensiesiintymisensä 24. marraskuuta 2007 Javier Clementen alaisuudessa Kazakstania vastaan pelatussa 2008 EM-kilpailujen karsintaottelussa. Seuraavan A-maaottelunsa Fejsa pelasi kuitenkin vasta vuonna 2010.


title: Ljubomir Fejsa

text: Partizan:


title: Ljubomir Fejsa

text: Olympiakos:


title: Ljubomir Fejsa

text: Benfica:


title: Animal Alpha

text: Animal Alpha oli norjalainen rockyhtye, joka toimi vuosina 2002–2009.


title: Animal Alpha

text: Yhtyeen tunnetuimpiin kappaleisiin kuuluvat "Bundy", joka on muun muassa "Burnout Revenge" sekä "NHL 06" -videopelien soundtrackillä, sekä "Fire! Fire! Fire!".


title: Animal Alpha

text: Yhtyeeseen kuului kuusi jäsentä:


title: Debrah Scarlett

text: Joanna Deborah Bussinger (taiteilijanimeltään Debrah Scarlett; s. 20. heinäkuuta 1993 Basel, Sveitsi) on norjalais-sveitsiläinen laulaja-lauluntekijä.


title: Debrah Scarlett

text: Scarlett nousi julkisuuteen Norjan "The Voice" -laulukilpailusta vuonna 2013.


title: Debrah Scarlett

text: Scarlett edusti Norjaa vuoden 2015 Eurovision laulukilpailussa Wienissä yhdessä Mørlandin kanssa kappaleella "A Monster Like Me".


title: Nico & Vinz

text: Nico & Vinz on norjalainen vuonna 2009 perustettu hip hop -duo. Duon muodostavat oslolaiset Nicolay "Nico" Sereba ja Vincent "Vinz" Dery. Duo tunnettiin ennen vuotta 2014 nimellä Envy.


title: Nico & Vinz

text: Yhtye nousi kansainväliseen tietoisuuteen vuonna 2013 julkaistulla singlellään "Am I Wrong'". Yhtyeen muita tunnettuja kappaleita ovat muun muassa ""In Your Arms"" sekä ""One Song""


title: Lauri Akselinpoika Tott

text: Lauri Akselinpoika Tott (, k. 3. toukokuuta 1483, Raasepori) oli tanskalais-ruotsalainen aatelinen ja valtaneuvos, joka toimi Raaseporin ja Viipurin linnojen käskynhaltijana.


title: Lauri Akselinpoika Tott

text: Tottin aatelissukuun kuuluneen Lauri Akselinpoika Tottin isä oli tanskalainen valtaneuvos Axel Pedersen Tott ja äiti tämän toinen puoliso Ingeborg Ivarsdotter. Hänen veljiään olivat muun muassa valtaneuvokset Eerik ja Ivar Tott. Yhteensä veljeksiä oli yhdeksän, joilla kaikilla oli sekä Tanskan että Ruotsin kansalaisuus. Hänen ensimmäiset läänityksensä olivat Tanskassa Sjellannin saarella, josta Lauri Akselinpoika muutti Ruotsiin vuosien 1466–1467 aikana, kun kuningas Kristian I takavarikoi veljesten omistukset. Vuonna 1467 hän sai haltuunsa veljensä Eerikin ostaman Årstan linnan Södermanlandissa ja vuotta myöhemmin Lauri Akselinpojasta tuli Raaseporin linnan käskynhaltija. Eerikin kuoltua 1481, hänestä tuli myös Viipurin linnan käskynhaltija.


title: Lauri Akselinpoika Tott

text: Lauri Akselinpoika Tott menetti puolisonsa Katariina Jönsintytär Viffertin ja poikansa vuonna 1468 tapahtuneessa Hanneke Wromen haaksirikossa Raaseporin Jussarön saaren edustalla. Lyypekistä Tallinnaan matkalla ollut hansaliiton alus oli poikennut Tukholman Arholmassa, josta Katariina ja pariskunnan poika nousivat laivaan tarkoituksenaan jäädä pois Raaseporissa. Valmisteilla ollut Karjaan kirkko omistettiin myöhemmin hänen vaimonsa kunniaksi Pyhän Katariinan mukaan. Myöhemmin Lauri Akselinpoika sai kaksi tytärtä Katarina Eerikintytär Nipertzin (k. 1487) kanssa. Raaseporissa kuollut Lauri Akselinpoika Tott haudattiin Kronobäckin luostarin hautausmaalle Smoolantiin.


title: Aheym: Kronos Quartet Plays Music by Bryce Dessner

text: Aheym: Kronos Quartet plays music by Bryce Dessner on yhdysvaltalaisen jousikvartetti Kronos Quartetin albumi, joka julkaistiin vuonna 2013 levymerkillä ANTI– Records. Levyllä kuullaan yhdysvaltalaisen Bryce Dessnerin teoksia.


text: Kaikki sävellykset Bryce Dessner.


title: Igor

text: Igor () on venäläinen miehen etunimi. Se on venäläinen muoto nimestä skandinaavisesta Yngvar (Ingvar, ja Venäjällä se on ollut käytössä varjagien ajoista, 900-luvulta lähtien, ja on ollut myös kahdella Kiovan Venäjän ja yhdellä Novgorod-Severskin ruhtinaalla.


title: Igor

text: Nimi on käytössä myös Puolassa, Sloveniassa, Kroatiassa, Serbiassa ja Makedoniassa. Suomessakin on Väestörekisterikeskuksen tietojen mukaan ollut vuoden 2016 loppuun mennessä 2275 Igor-nimistä henkilöä.


title: Igor

text: Myös Espanjassa Igor-nimi on käytössä, pääosin baskien keskuudessa.


title: HMS U5

text: HMS U5 oli Ruotsin laivaston U1-luokan rannikkosukellusvene (.


title: HMS U5

text: Alus tilattiin Malmöstä Kockums Mekaniska Verkstads AB:lta ja sen köli laskettiin 1943. Alus laskettiin vesille 8. heinäkuuta 1943 ja se liitettiin laivastoon 10. kesäkuuta 1944.


title: HMS U5

text: Alus siirrettiin muutettavaksi sukellusveneidentorjuntaveneeksi Malmöön Kockums Mekaniska Verkstads AB:lle, mistä se palasi palvelukseen 19. kesäkuuta 1963 Abborren-luokan nimikkoaluksena nimellä "HMS Abborren" (runkonumerolla Ab ja Abb). Alus poistettiin palveluksesta 1. heinäkuuta 1976 ja se romutettiin Ystadissa.


title: HMS U6

text: HMS U6 oli Ruotsin laivaston U1-luokan rannikkosukellusvene ().


title: HMS U6

text: Alus tilattiin Malmöstä Kockums Mekaniska Verkstads AB:lta ja sen köli laskettiin 1943. Alus laskettiin vesille 18. elokuuta 1943 ja se liitettiin laivastoon 18. heinäkuuta 1944.


title: HMS U6

text: Alus siirrettiin muutettavaksi sukellusveneidentorjuntaveneeksi Karlskronan laivastontelakalle, mistä se palasi palvelukseen 18. kesäkuuta 1964 Abborren-luokan aluksena nimellä "HMS Siken" (runkonumerolla Si ja Sik). Alus poistettiin palveluksesta 1. heinäkuuta 1974 ja se romutettiin Ystadissa.


title: HMS U7

text: HMS U7 oli Ruotsin laivaston U1-luokan rannikkosukellusvene ().


title: HMS U7

text: Alus tilattiin Malmöstä Kockums Mekaniska Verkstads AB:lta ja sen köli laskettiin 1943. Alus laskettiin vesille 25. marraskuuta 1943 ja se liitettiin laivastoon 22. syyskuuta 1944.


title: HMS U7

text: Alus siirrettiin muutettavaksi sukellusveneidentorjuntaveneeksi Karlskronan laivastontelakalle, mistä se palasi palvelukseen 18. lokakuuta 1963 Abborren-luokan aluksena nimellä "HMS Gäddan" (runkonumerolla Gä ja Gäd). Alus poistettiin palveluksesta 1. heinäkuuta 1973 ja se myytiin 1975 romutettavaksi Ronnebyhyn.


title: HMS U8

text: HMS U8 oli Ruotsin laivaston U1-luokan rannikkosukellusvene ().


title: HMS U8

text: Alus tilattiin Karlskronan laivastontelakalta ja sen köli laskettiin 1943. Alus laskettiin vesille 25. huhtikuuta 1944 ja se liitettiin laivastoon saman vuoden lopulla 26. lokakuuta.


title: HMS U8

text: Alus siirrettiin muutettavaksi sukellusveneidentorjuntaveneeksi Malmöön Kockums Mekaniska Verkstads AB:lle, mistä se palasi palvelukseen 7. helmikuuta 1964 Abborren-luokan aluksena nimellä "HMS Laxen" (runkonumerolla La ja Lax). Alus poistettiin palveluksesta 1. heinäkuuta 1976 ja se romutettiin Ystadissa.


title: HMS U9

text: HMS U9 oli Ruotsin laivaston U1-luokan rannikkosukellusvene ().


title: HMS U9

text: Alus tilattiin Karlskronan laivastontelakalta ja sen köli laskettiin 1943. Alus laskettiin vesille 23. toukokuuta 1944 ja se liitettiin laivastoon saman vuoden lopulla 21. marraskuuta.


title: HMS U9

text: Alus siirrettiin muutettavaksi sukellusveneidentorjuntaveneeksi Karlskronan laivastontelakalle, mistä se palasi palvelukseen 18. huhtikuuta 1964 Abborren-luokan aluksena nimellä "HMS Makrillen" (runkonumerolla Ma ja Mak). Alus poistettiin palveluksesta 1. heinäkuuta 1976 ja se romutettiin Ystadissa.


title: Noah: Music from the Motion Picture

text: Noah: Music from the Motion Picture on yhdysvaltalaisen jousikvartetti Kronos Quartetin soundtrack-albumi, joka julkaistiin vuonna 2014 levymerkillä Nonesuch Records. Levyllä kuullaan yhdysvaltalaisen Clint Mansellin teoksia.


title: Noah: Music from the Motion Picture

text: Kaikki sävellykset Clint Mansell.


title: Heräteostos

text: Heräteostos eli impulssiostos () on hetken mielijohteesta ilman etukäteispohdintaa tehty hankinta. Heräteostoksia tehdään usein harkitumpien ja hinnaltaan isompien ostosten ohessa erityisesti päivittäistavaraostoksilla tai verkkokaupassa.


title: Heräteostos

text: Vähittäiskauppiaat ja muut markkinoijat pyrkivät lisämyyntiä saadakseen edistämään asiakkaiden heräteostosten tekoa muun muassa:


title: Heräteostos

text: Naisten ostokäyttäytymistutkimuksissa suosituimmiksi heräteostosten tuoteryhmiksi ovat nuorilla nousseet itseilmaisuun liittyvät tuotteet: vaatteet, kosmetiikka, korut sekä edulliset sisustustavarat. Keski-ikäisten herätetuotteita ovat vaatteet, makeiset ja viherkasvit. 50–64-vuotiaat heräteostavat useimmiten elintarvikkeita tai leluja lastenlapsilleen ja yli 65-vuotiaat kirjoja tai lehtiä. Miesten heräteostoksia ei tutkittu, mutta tutkija Kati-Erika Timperi arveli niiden kohdistuvan muun muassa tekniikkaan ja urheiluvälineisiin.


title: Heräteostos

text: Hetken mielijohteesta voidaan ostaa myös erilaisia palveluja. Elokuvateatterin ohi kulkiessaan voi päättää ostaa lipun juuri alkamassa olevaan näytäntöön, tai lomamatkallaan ostaa palveluja joita ei kotimaassaan ostaisi kalliimman hintatason takia.


title: Heräteostos

text: Heräteostoksia tehdään sekä alakuloisen olon parantamiseksi että vielä useammin hyvällä tuulella ollessa. Liian runsaat heräteostokset aiheuttavat kuluttajissa usein katumuksen ja häpeän tunnetta. Heräteostos saatetaan piilottaa kaappiin pois näkyvistä. Koti- ja etämyynnissä (verkkokauppa, postimyynti) lakisääteinen palautusoikeus suojelee katuvaa kuluttajaa, ja vastaavaa palautus- ja vaihtomahdollisuutta tarjoavat usein vapaaehtoisesti myös muut kauppiaat.


title: Heräteostos

text: Nuorilla hallitsematon ostokäyttäytyminen voi aiheuttaa maksuvaikeuksia ja oman talouden hallinnan menettämistä. Vuonna 1999 julkaistussa haastattelututkimuksessa 18 prosenttia naisvastaajista kertoi ostosten aiheuttamista maksuvaikeuksista.


title: Georg Andersen

text: Georg Andersen (s. 7. tammikuuta 1963) on norjalainen kuulantyöntäjä. Hänen parhaita saavutuksiaan olivat kuulantyönnössä sisäratojen EM- ja MM-pronssit vuonna 1989 tuloksilla 20,22 ja 20,98 sekä ulkoratojen EM-pronssi vuonna 1990 tuloksella 20,71. Norjan mestaruuden Andersen voitti neljä kertaa vuosina 1987, 1988, 1990 ja 1995.


title: Georg Andersen

text: Andersen oli hopealla myös Tokion MM-kilpailuissa vuonna 1991 työnnettyään tuloksen 20,81, mutta hänen suorituksensa hylättiin anabolisia steroideja sisältäneen dopingnäytteen vuoksi. Hän palasi dopingrikkeistään saamansa kilpailukiellon jälkeen kilpailemaan vielä vuoden 1995 MM-kisoihin mutta jäi tuolloin karsintaan tuloksella 18,84.


title: Georg Andersen

text: Andersen ehti uransa aikana edustaa kolme eri seuraa: IK Granea, IK Tjalvea ja Urædd Friidrettiä.


title: Georg Andersen

text: Siviiliammatiltaan Andersen on poliisi. Myös hänen poikansa Stian Andersen oli urheilija, joka kilpaili yleisurheilun moniotteluissa junioreiden arvokisatasolla saavuttamatta kuitenkaan suurempaa menestystä.


title: Chistén

text: Chistén () on kunta Uescan maakunnassa Aragonian itsehallintoalueella Espanjassa.


title: Natriumditioniitti

text: Natriumditioniitti (NaSO) on natrium- ja ditioniitti-ionien muodostama epäorgaaninen ioniyhdiste. Yhdistettä käytetään muun muassa pelkistimenä paperi- ja tekstiiliteollisuudessa sekä orgaanisissa synteeseissä. Älä sekoita natriumditionaattiin, joka on ominaisuuksiltaan hyvin erilainen yhdiste.


title: Natriumditioniitti

text: Huoneenlämpötilassa natriumditioniitti on valkoista tai kellertävää kiteistä ainetta. Kidevedettömän yhdisteen lisäksi tunnetaan myös kidevedellinen dihydraatti (NaSO·2HO). Natriumditioniitti liukenee kohtalaisesti, mutta vesiliuokset ovat alttiita hapettumiselle. Erityisesti happamissa olosuhteissa ne hapettuvat natriumvetysulfiittia ja natriumtiosulfaattia sisältäviksi liuoksiksi. Kuumennettaessa kosteaa tai kuivaa natriumditioniittia se hajoaa kiivaasti muodostaen rikkidioksidia. Yhdiste on hyvin voimakas pelkistin ja pelkistää jalometallien kuten kullan, hopean ja kuparin ionien lisäksi myös lyijyn, vismutin ja antimonin ionit metallisiksi alkuaineiksi. Orgaanisista funktionaalisista ryhmistä natriumditioniitti pelkistää atso-, diatso-, nitro-, nitroso- ja karbonyyliryhmät. Voimakkaan pelkistyskyvyn vuoksi kaupallisen natriumditioniitin joukkoon lisätään stabilisaattoriksi vesiliuokseen tyypillisesti joko glyserolia, formaldehydiä, asetonia tai kiinteään yhdisteeseen sinkkioksidia.


title: Natriumditioniitti

text: Natriumditioniittia voidaan valmistaa pelkistämällä natriumvetysulfiittia rikkihapokkeen läsnä ollessa metallisen sinkin, natriumformiaatin, natriumamalgaamin tai elektrolyyttisen pelkistyksen avulla. Muita tapoja yhdisteen valmistamiseen ovat sinkkidiotioniitin ja natriumhydroksidin välinen reaktio ja rikkidioksidin pelkistäminen johtamalla sitä emäksiseen natriumboorihydridiliuokseen.


title: Natriumditioniitti

text: Natriumditioniitin käyttö perustuu sen suureen pelkistyskykyyn. Sitä käytetään muun muassa sellun ja tekstiilien valkaisemiseen ja tekstiilien kyyppivärjäyksessä veteen liukenemattomien väriaineiden pelkistämiseen veteen liukeneviksi leukomuodoiksi esimerkiksi värjätessä kankaita indigolla. Yhdistettä käytetään myös pelkistimenä orgaanisissa synteeseissä sekä reagenssina analyyttisessä kemiassa esimerkiksi kaasuanalyyseissä.


title: Hallaus

text:
Hallaus (murresana, tarkoitta joko "halausta" tai "hallan vaikutusta") on Pohjois-Suomen merkittävin nykykirjallisuuden aikakauskirja. Se on kaunokirjallista tekstimateriaalia kuten runoja, novelleja ja sarjakuvia sisältävä kausijulkaisu, joka sijoittuu lehden ja antologian välimaastoon. Hallauksen ensimmäinen numero ilmestyi syyskuussa 2005. Sanataideyhdistys Huutomerkki ry vastaa Hallauksen julkaisemisesta. Hallaus on Kultti ry:n (Kulttuuri-, mielipide- ja tiedelehtien liiton) jäsenlehti.1. Hallaus, violetti
2. Rakkaus, vaaleanpunainen
3. Kuolema, tummanvihreä
4. Joulu, oranssi
5. Merkit ja merkitys, turkoosi
6. Kekkonen, sininen
7. Jumala, vaalean keltainen
8. Aika ,vaalean ruskea
9. Oulun palo, punainen
10. Minuus ja muotti, musta
11. Kritiikki, hopea ja sininen
12. Reikä ja paikka, tumman sininen
13. Valo, valkoinen
14. Järjettömyys ja tunteet, ruskea
15. Lapin legendat ja lorut, vaalean vihreä
16. Tyttötaide, tumman punainen
17. Juhlat, harmaa
17B. PopUp-Hallaus: Myytit
18. Kanssakulkijamme eläimet, sininen
19. Harhat, keltavihreä
20. Venäjä, punainen ja keltainen
21. Muisti, sininen ja valkoinen
22. Raja, vihreä, keltainen ja valkoinen
23. Päätös, keltainen ja punainen
24. Japani, punavalkoinen
25. Suomi 2.0 eli Suomen tulevaisuus, sinivalkoinen


title: Jørgen Løvland

text: Jørgen Løvland (3. helmikuuta 1848 - 21. elokuuta 1922) oli norjalainen opettaja ja Liberaalipuolueen (Venstre) poliitikko, joka toimi maansa pääministerinä 23. lokakuuta 1907 – 19. maaliskuuta 1908. Hän puolusti kahden kansalliskielen (bokmål ja nynorsk) yhdenvertaista asemaa.


title: Gunnar Knudsen

text: Gunnar Knudsen (19. syyskuuta 1848 - 1. joulukuuta 1928) oli norjalainen laivanvarustaja ja Liberaalipuolueen poliitikko, joka toimi maansa pääministerinä 1908 - 1910 ja 1913 - 1920. Hän toimi aktiivisesti maansa sähköistämisessä ja vesivoiman valjastamisessa.


title: Eduard von Schleich

text: Eduard Ritter von Schleich (9. elokuuta 1888 München, Saksa – 15. marraskuuta 1947 Baijeri, Saksa) oli ensimmäisen maailmansodan ja toisen maailmansodan hävittäjä-ässä ja Luftwaffen kenraali.


title: Eduard von Schleich

text: Ensimmäisessä maailmansodassa Schleich saavutti 35 pudotusta lentäen mustaksi maalatulla koneella. Liitoutuneiden lentäjät kutsuivatkin häntä "mustaksi ritariksi" sen vuoksi. Sodan aikana hänelle myönnettiin ensimmäisen ja toisenluokan rautaristit ja Pour le Mérite jonka myöntämisen jälkeen keisari Wilhelm II aateloi hänet.


title: Eduard von Schleich

text:
Vuonna 1937 Schleich siirrettiin johtamaan JG 234 II laivuetta. Vuonna 1938 Schleich nimitettiin everstiksi ylennettynä uuden hävittäjärykmenti JG 132:n komentajaksi (nimettiin sittemmin Jagdgeschwader 26 ”Schlageter”ksi). Uusi hävittäjärykmentti osallistui aktiivisesti Reininmaan miehitykseen.
Toisessa maailmansodassa Schleich toimi aluksi hävittäjälentokoulun komentajana ja sitten Romanian ilmavoimien kouluttajana.


title: Andrei Kabjakou

text: Andrei Uladzimiravitš Kabjakou (; , s. 21. marraskuuta 1960 Moskova, Venäjän SFNT, Neuvostoliitto) on valkovenäläinen poliitikko ja entinen Valko-Venäjän pääministeri. Hänet nimitettiin pääministerin tehtävään 27. joulukuuta 2014. Valko-Venäjän presidentti Aljaksandr Lukašenka erotti Kabjakoun elokuussa 2018.


title: Punaisen Ristin Nuorten turvatalo

text: Punaisen Ristin Nuorten turvatalot antavat apua ja tukea 12–19-vuotiaille nuorille ja heidän perheilleen kaikenlaisissa pulma- ja kriisitilanteissa. Nuorten turvatalot tekevät ennaltaehkäisevää lastensuojelutyötä ja toimivat aina yhdessä perheen kanssa. Tarvittaessa Nuorten turvataloilta saa myös väliaikaisen yöpymispaikan.


title: Punaisen Ristin Nuorten turvatalo

text: Nuorten turvatalojen palvelut ovat maksuttomia. Nuori tai perhe voi hakeutua tai soittaa turvataloon ilman lähetettä ja ajanvarausta talojen aukioloaikoina. Arkisin Nuorten turvatalon työntekijän tavoittaa puhelimitse myös päiväsaikaan. Nuorten turvatalot sijaitsevat Helsingissä, Espoossa, Vantaalla, Turussa ja Tampereella.


title: Punaisen Ristin Nuorten turvatalo

text: Nuori voi tulla turvatalolle vain juttelemaan. Olemme avoinna joka päivä illasta aamuun klo 17-10. Tarpeen vaatiessa turvatalosta saa väliaikaisen yöpymispaikan, josta sovitaan huoltajan kanssa. Nuorelle majoitus on maksuton eikä hän tarvitse sitä varten lähetettä.


title: Punaisen Ristin Nuorten turvatalo

text: Nuori perheineen voi tulla keskustelemaan perhehuoneeseen, vaikka väliaikaiselle majoitukselle ei olisikaan tarvetta. Pyrimme löytämään yhteisymmärryksen nuoren ja tämän perheen välille ja tarvittaessa ohjaamaan heitä eteenpäin. Perheelle palvelu on maksuton.


title: Punaisen Ristin Nuorten turvatalo

text: Nuorella on mahdollisuus saada turvatalolta yksilöllistä tukea oman, tasapainoisen elämän aloittamiseksi. Työskentely perustuu luottamukselliseen ohjaukseen, jossa huomioidaan myös nuoren perhe. Nuorten ja perheiden tukemisen lisäksi teemme jatkuvaa yhteistyötä esimerkiksi koulujen ja muiden nuoren kannalta hyödyllisten tahojen kanssa. Itsenäistymisen tuki on omana palvelumuotonaan Helsingin, Tampereen ja Espoon turvataloissa.


title: Punaisen Ristin Nuorten turvatalo

text: Turussa on mahdollisuus saada läheisneuvonpidon apua. Lisätietoja saat Turun Nuorten turvatalosta.


title: Punaisen Ristin Nuorten turvatalo

text: Nuorten turvatalot järjestävät erilaista ystävä- ja ryhmätoimintaa. Ottamalla yhteyttä lähimpään Nuorten turvataloon saat tietää siitä lisää.


title: Amir Arsalan-e namdar

text: Amir Arsalan-e namdar (”Kuuluisa Amir Arsalan”) on vuonna 1955 valmistunut iranilainen seikkailuelokuva. Samannimiseen kertomukseen perustuvan elokuvan on ohjannut Shapur Yasami. Sen pääosaa esittää Iloosh Khoshabe.


title: Amir Arsalan-e namdar

text: Amir Arsalan saapuu Istanbuliin, jossa hän rakastuu Petros-kuninkaan tyttäreen Farrokhiin. Farrokh katoaa salaperäisesti ja Shams-visiirin auttama Arsalan lähtee etsimään häntä. Monien seikkailujen jälkeen Arsalan pelastaa Farrokhin. He palaavat Istanbuliin ja menevät naimisiin.


title: Amir Arsalan-e namdar

text: Mustavalkoinen "Amir Arsalan-e namdar" perustuu šaahi Nasser al-Din Shah Qajarin tarinankertojan Mohammad Ali Naqib al-Mamalekin proosakertomukseen, jonka vanhin käsikirjoitus on vuodelta 1887/1888. Se oli kehonrakentajana ja painijana tunnetun Iloosh Khoshaben ensimmäinen elokuvarooli. Majid Vafadarin Karim Fakourin sanoihin säveltämät laulut esittää suosittu laulaja Parvaneh.


title: Amir Arsalan-e namdar

text: Kömpelösti toteutettu "Amir Arsalan-e namdar" oli suositun tarinansa ansiosta iranilaisen elokuvan siihen asti suurin yleisömenestys. Sen suosiota yritettiin hyödyntää Shapur Yasamin seuraavana vuonna valmistuneessa "Ghezel Arsalanissa", joka perustuu samaan aiheeseen. Esmail Kushan ohjasi tarinasta uuden värillisen version vuonna 1966.


title: Leena Meri

text: Leena Kristiina Meri (s. 12. huhtikuuta 1968 Helsinki) on suomalainen perussuomalaisten kansanedustaja vuodesta 2015 ja Hyvinkään kaupunginvaltuutettu vuodesta 2013.


title: Leena Meri

text: Meri valmistui ylioppilaaksi Töölön yhteiskoulusta vuonna 1987 ja oikeustieteen maisteriksi Helsingin yliopistosta vuonna 2000. Vuonna 2003 hän sai varatuomarin arvon. Ennen eduskuntaa Meri työskenteli vuodesta 2007 Itä-Uudenmaan maistraatin Hyvinkään yksikön henkikirjoittajana.


title: Leena Meri

text: Meri valittiin Hyvinkään kaupunginvaltuustoon 414 äänellä kunnallisvaaleissa 2012, mikä oli perussuomalaisten listan toiseksi suurin äänimäärä. Vuosina 2013–2015 hän toimi Hyvinkään perussuomalaisten valtuustoryhmän puheenjohtajana ja vuodesta 2013 kaupunginhallituksen varapuheenjohtajana. Kuntavaaleissa 2017 hän oli koko kunnan ääniharava 939 äänellä ja tuli valituksi toiselle kaudelle.


title: Leena Meri

text: Meri oli ensimmäistä kertaa ehdolla eduskuntaan vuoden 2015 vaaleissa Uudenmaan vaalipiiristä, mutta jäi varasijalle 2 493 äänellä. Hän kuitenkin nousi kansanedustajaksi noin kuukausi eduskuntavaalien jälkeen toukokuussa 2015, kun Pirkko Ruohonen-Lerner siirtyi eduskunnasta Euroopan parlamenttiin. Eduskunnassa Meri on ollut jäsenenä perustuslakivaliokunnassa sekä työelämä- ja tasa-arvovaliokunnassa.


title: Leena Meri

text: Maaliskuussa 2017 Meri kertoi tavoittelevansa perussuomalaisten puheenjohtajuutta sen jälkeen kun Timo Soini ilmoitti väistyvänsä tehtävästä. Jyväskylän puoluekokouksessa kesäkuussa 2017 Meri sai puheenjohtajaäänestyksen viidestä ehdokkaasta kolmanneksi eniten ääniä, 60 ääntä, mutta kuitenkin selvästi vähemmän ääniä kuin kaksi kärkiehdokasta. Puoluekokouksen jälkimainingeissa enemmistön puolueen kansanedustajista siirryttyä Uusi vaihtoehto -ryhmään Meri valittiin perussuomalaisten jäljelle jääneen eduskuntaryhmän puheenjohtajaksi. Hän oli toiminut helmikuusta 2016 eduskuntaryhmän toisena varapuheenjohtajana.


title: Leena Meri

text:
Leena Meren entinen avustaja teki poliisille maaliskuussa 2017 tutkintapyynnön ja esitti, että Meri on mm. syyllistynyt työpaikkakiusaamiseen.
Poliisi tutki asiaa laajasti ja hankki asiassa kaksi työsuojeluviranomaisen, eli Avin lausuntoa, joiden mukaan Meren ei voida katsoa syyllistyneen työturvallisuusrikoksiin ja Helsingin syyttäjäviraston kihlakunnansyyttäjä teki syyttämättäjättämispäätöksen.


title: Leena Meri

text:
Pääministeri Juha Sipilä järjesti 14.3.2018 virka-asunnollaan Kesärannassa puolueiden yhteisen keskustelutilaisuuden Suomen tulevasta EU-puheenjohtajakaudesta. Keskusteluun oli kutsuttu kaksi edustajaa jokaisesta eduskuntaryhmästä.
Toinen perussuomalaisten edustaja puheenjohtaja Laura Huhtasaari käytti perussuomalaisten puheenvuoron, mutta medialle järjestetyssä tiedotustilaisuudessa Leena Meri alkoi väittää, että puolueiden yhteisen keskustelun tavoitteeksi olisi jo ennalta asetettu integraation ja EU:n syventäminen, mitä Perussuomalaiset eivät voi hyväksyä. Muiden puolueiden edustajat keskeyttivät Meren puheen vastalauseilla. Vasemmistoliiton Paavo Arhinmäki alkoi moittia Meren puhuneen muiden sanomisista aivan jotain muuta kuin mitä oli todellisuudessa sanottu ja Meren mukaan Arhinmäki jopa tönäisi häntä. Toinen perussuomalaisten edustaja pj. Laura Huhtasaari ei tullut tiedotusvälineiden eteen kommentoimaan asiaa tiedoitustilaisuudessa.


title: Leena Meri

text:
Pääministeri Juha Sipilä palasi median eteen samana päivänä tavattuaan Eurooppa-neuvoston puheenjohtaja Donald Tuskin. Sipilän mukaan kaikki olivat yllättyneitä Meren puheenvuorosta.
– Minun oli vaikea tunnistaa edes tuota aihetta, jonka hän (Meri) tuossa nosti esille, Sipilä sanoi.


title: Leena Meri

text: Leena Meri on kommentoinut asiassa vain väitettyä tönäisyä muttei tiedoitustilaisuudessa esittämiään ristiriitaisia väitteitä


title: Leena Meri

text:
Pyrkiessään Perussuomalaisten puheenjohtajaksi vuonna 2017 Meri julkaisi poliittisia painopisteitään:
Meren mukaan lääkekorvausten omavastuita ja maksukattoja tulee tarkistaa ja hän kannattaa tuhannen euron verotonta nettotulorajaa. Meri tahtoo, että keskituloisten kokonaisrasitusta selvitetään kokonaisuutena. Myös eläkekaton käyttöönottoa voisi hänen mielestään ainakin selvittää.


title: Leena Meri

text: Meren mukaan hyvinvointipalvelut voidaan turvata hyvällä työllisyydellä ja taloudella, joita ilman ei velkaantumista saada kuriin. Talouden ja työllisyyden nousulla kasvatetaan "kakkua", jolla ylläpidetään palveluita ja saadaan varoja jaettaviksi heille, jotka eivät ilman yhteiskunnan tukea yksin pärjää.


title: Leena Meri

text: Meren mukaan Euroopan unionin jäsenyydestä tulisi antaa suomalaisille mahdollisuus äänestää. Ennen äänestystä on Meren mukaan laadittava selvitys siitä, mitä taloudellisia vaikutuksia mahdollisella EU-erolla olisi vientiyrityksille, tulleille, kuluttajahinnoille, lainojen koroille sekä Suomen kansainvälisille sopimuksille. Meren mielestä olisi parasta, jos EU palaisi alkuperäisiin tavoitteisiinsa.


title: Leena Meri

text: Sipilän hallitus laati maahanmuuton toimenpideohjelman, josta suurin osa mutta ei kaikkea toteutettiin kesään 2017 mennessä. Esimerkkeinä toteuttamattomista asioista Meri nosti 2017 esiin perheenyhdistämisen täysimittaisen kiristämisen sekä maahanmuuttajien kotoutusrahaa koskevan esityksen.


title: Leena Meri

text: Meren mielestä Suomessa tulee huolehtia maataloustuottajien ja viljelijöiden sekä tuotannon säilymisestä elinkelpoisena. Myös suomalaiset arvot ja perinteet Meri haluaa kunniaan. Suomalainen saa Meren mielestä olla ylpeä itsenäisestä Suomesta ja sen erikoislaatuisuudesta, eikä perinteitä tai isänmaallisuutta tarvitse hävetä.


title: Leena Meri

text: Meren mielestä on tärkeää olla mukana estämässä ilmastonmuutosta, mutta Suomi ei saisi päätöksillään vaikeuttaa suomalaisten yritysten kilpailukykyä tai suunnata liiallista verorasitusta kuluttajille. Kehitysapua voidaan Meren näkemyksen mukaan antaa tukemalla ympäristöteknologian yrityksiä viennin edistämiseksi pelkän rahallisen tuen sijaan. Esimerkkeinä hän on maininnut vesihuollon, aurinkoenergian ja jätehuollon ratkaisut, laitteet ja tuotantolaitokset.


title: Leena Meri

text: Meren perheeseen kuuluu aviomies ja kaksi koiraa. Meri harrastaa koiraharrastuksia ja ratsastusta. Hän on puhunut avoimesti lapsettomuudesta. Meri ei kuulu mihinkään uskonnolliseen yhdyskuntaan.


title: Vegard Heggem

text: Vegard Heggem (s. 13. heinäkuuta 1975 Trondheim) on norjalainen entinen jalkapalloilija. Hänen pelipaikkansa oli puolustaja.


title: Vegard Heggem

text: Heggem edusti ammattilaisuransa aikana vain kahta seuraa. Hän pelasi Norjan pääsarjan Tippeligaenin Rosenborgissa kolme täyttä kautta (1995–1997) voittaen mestaruuden jokaisena kautena ja lisäksi Norjan cupin kaudella 1995. Heggem ehti aloittaa seurassa myös kauden 1998, mutta siirtyi kaudeksi 1998–1999 Englannin Valioliigan Liverpooliin. Hän kuului seuran runkopelaajiin kahden ensimmäisen kautensa ajan. Kesällä 2000 Heggemin vanha akillesjännevamma uusiutui EM-kilpailuissa 2000. Loukkaantumisen jälkeen hän ei enää yltänyt entiselle tasolleen, vaan pelasi seuraavan kauden aikana vain kolme ja sitä seuraavien kahden kauden aikana ei ainuttakaan liigaottelua. Heggem lopetti uransa kauden 2002–2003 jälkeen vain 27-vuotiaana.


title: Vegard Heggem

text: Norjan A-maajoukkueessa Heggem pelasi 20 ottelua ja teki yhden maalin vuosina 1998–2000. Hän oli mukana MM-kilpailuissa 1998 ja EM-kilpailuissa 2000.


title: Mysteeri (kappale)

text: Mysteeri on marraskuussa 2001 ilmestynyt Yön single, jonka nimikappale on yksi aikaisemmin syyskuussa julkaistun kokoelma-albumin "Legenda" uusista lauluista. Sen kaksi muuta kappaletta ovat yhtyeen vanhaa tuotantoa ja ne on äänitetty Yön 20-vuotisjuhlakiertueen konsertissa Tampereen Tullikamarilla, jossa mukana oli myös yhtyeen alkuperäisjäsen Jussi Hakulinen. "Joutsenlaulu" kuului tuolloin Yön keikkasettiin ensimmäistä kertaa sitten vuonna 1985 tapahtuneen Hakulisen eron.


title: Mysteeri (kappale)

text: Singlen nimikappale "Mysteeri" on Eppu Normaali -yhtyeen Pantse Syrjän säveltämä. Olli Lindholm on kuvaillut sen alkuperäistä muotoa liian monimutkaiseksi hänen laulutaidoilleen, eikä kappaletta myöskään ole kuultu keikoilla kuin muutaman kerran.


title: Jose Molina

text: Jose Molina (s. 1971 San Juan, Puerto Rico) on yhdysvaltalainen käsikirjoittaja ja tuottaja. Hänet tunnetaan parhaiten scifi-sarjojen "Dark Angel" (2000–2002) ja "Firefly" (2002) käsikirjoittajana. Lisäksi hän on työskennellyt muun muassa rikosdraamoissa "" (1999–) ja "Ilman johtolankaa" (2002–2009). Sittemmin hän on käsikirjoittanut jaksoja televisiosarjoissa "Vampyyripäiväkirjat" (2009–) ja "Agent Carter" (2015).


title: Peter Tordenskjold

text: Peter Jansen Wessel Tordenskiold tai Tordenskjold (20. lokakuuta 1690–12. marraskuuta 1720) oli norjalainen vara-amiraali, joka palveli Tanska-Norjan laivastossa suuren Pohjan sodan aikana.


title: Peter Tordenskjold

text: Peter Tordenskiold syntyi Trondheimissa vuonna 1690 ja hänen isänsä oli raatimies Jan Wessel. Lapsena häntä kuvailtiin vaikeaksi ja hän joutui usein vaikeuksiin. Tarinan mukaan vuonna 1704 Trondheimin satamassa vieraili kuningas Fredrik IV:tä kuljettanut laiva ja sen lähtiessä kohti Tanskaa Tordenskiold nousi sen kyytiin. Vuonna 1706 hän pyrki kadetiksi laivastoon, mutta hänen hakemuksensa hylättiin. Sen sijaan hän löysi töitä "Christianus Quintus" -nimiseltä kauppalaivalta, joka matkasi esimerkiksi Guineaan ja Länsi-Intiaan vuosina 1706-1708. Palatessaan Tanskaan hän teki uuden hakemuksen kadetiksi ja lähti vielä kerran töihin "Fridericus Quartus" -nimiselle laivalle. Palatessaan tältä reissulta vuonna 1710 hän sai tiedon siitä, että hänen hakemuksensa oli hyväksytty.


title: Peter Tordenskjold

text: Tällä välin Tanska-Norja oli liittynyt suureen Pohjan sotaan Ruotsia vastaan. Tordenskjold oli jo vuonna 1711 varakomentajana fregatti "Postillionilla" yleten samana vuonna aliluutnantiksi. Toukokuussa 1712 hän sai komentoonsa 20-tykkisen fregatin nimeltä "Løvendals Galej" ja yleni samana vuonna kapteeniluutnantiksi. Heinäkuussa 1714 Peter komensi laivaansa ruotsalaista fregattia vastaan. Taistelu loppui kun hänen laivastaan loppuivat ruuti ja ammukset ja lisäksi sää teki ruotsalaislaivan valtauksesta mahdottoman. Laivat päätyivät lopulta tästä sovittuaan lopettamaan taistelun ja purjehtimaan omiin suuntiinsa. Peter joutui toiminnastaan sotaoikeuteen, jossa hänet todettiin kuitenkin syyttömäksi. Tuomion sijaan hänet ylennettiin sittemmin kapteeniksi. Vuonna 1715 Peter voitti pienen ruotsalaisen laivasto-osaston Kattegatilla ja valtasi "Hvita Örn" -nimisen ruotsalaisaluksen. Palkinnoksi saavutuksesta alus annettiin Peterin komennettavaksi nimellä "Hvide Ørn" (). 8. elokuuta hän taisteli ruotsalaista linjalaivaa ja fregattia vastaan lähellä Rügenin saarta. Hänen onnistui ajaa ruotsalaisalukset tiehensä huolimatta alivoimastaan. 24. helmikuuta 1716 Peter aateloitiin ja hän sai nimen Tordenskiold. Heinäkuussa 1716 ruotsin kuningas Kaarle XII johti armeijansa Norjaan. Tähän liittyen ruotsalaiset olivat lähettäneet joukoille tarvikkeita meriteitse. Tordenskjold yllätti ruotsalaiset huoltoalukset Dynekilenin vuonolla ja tuhosi 25 ruotsalaisalusta. Joulukuussa 1718 hän kuulu huhun Kaarle XII:n kuolemasta ja sen vahvistettuaan hän kiirehti Tanskaan kertomaan uutisesta Fredrik IV:lle. Kiitoksena hänet ylennettiin vara-amiraaliksi. Heinäkuussa 1719 Tordenskiold hyökkäsi Marstrandiin ankkuroitunutta ruotsalaista laivasto-osastoa vastaan vallaten samalla Carlstenin linnan.


title: Peter Tordenskjold

text: Suuren Pohjan sodan päättyessä heinäkuussa 1720 Tordenskjold matkusti Saksaan. Hannoverissa hän tapasi Axel Jacob Staël von Holsteinin. Tapaaminen kärjistyi tappeluksi uhkapelihuijaussyytösten takia, mikä taas johti kaksintaisteluhaasteeseen. Taistelu käytiin 12. marraskuuta miekoin. Miekkailussa kokemattomampi Tordenskjold sai nopeasti surmansa. Hänet haudattiin Holmenin kirkkoon Kööpenhaminaan.


title: Vidar Riseth

text: Vidar Riseth (s. 21. huhtikuuta 1972 Frosta) on norjalainen entinen jalkapalloilija. Hänen pelipaikkansa oli keskuspuolustaja.


title: Vidar Riseth

text: Riseth aloitti ammattilaisuransa Rosenborgissa. Hän pelasi seuran edustusjoukkueessa yhden Norjan pääsarjan ottelun kaudella 1992, jolla joukkue voitti sekä sarjan mestaruuden että Norjan cupin. Rosenborg voitti mestaruuden myös seuraavalla kaudella Risethin pelatessa kymmenen ottelua. Kaudeksi 1994 hän siirtyi samassa sarjassa pelaavaan Kongsvingeriin, jossa sai enemmän vastuuta. Riseth pelasi 18 sarjaottelua ensimmäisellä kaudellaan, 24 ottelua kaudella 1995 ja 14 ottelua kaudella 1996. Kaudella 1995–1996 hän pelasi lisäksi 11 ottelua Englannin 1. divisioonan Luton Townissa.


title: Vidar Riseth

text: Kaudeksi 1996–1997 Riseth siirtyi ulkomaille pysyvällä siirrolla, kun Itävallan Bundesliigan LASK Linz hankki hänet. Riseth kuului joukkueen runkopelaajiin kahden kauden ajan. Hän ehti aloittaa seurassa myös kauden 1998–1999, mutta siirtyi pian sen alkamisen jälkeen Skotlannin Valioliigan Celticiin. Riseth edusti Celticiä myös seuraavalla kaudella ja pelasi vielä yhden ottelun kaudella 2000–20001, kunnes siirtyi Saksan Bundesliigan 1860 Müncheniin.


title: Vidar Riseth

text: Kaudeksi 2003 Riseth palasi Tippeligaeniin ja Rosenborgiin. Hän pelasi seurassa tällä kertaa viisi kautta voittaen kolme Norjan-mestaruutta (2003, 2004, 2006) ja Norjan cupin kaudella 2003. Vuosina 2008–2010 Riseth edusti Norjan pääsarjan pienempiä seuroja Lillestrømiä, Strømsgodsetia ja Kongsvingeriä, johon hän palasi kaudeksi 2010, jonka jälkeen päätti uransa.


title: Vidar Riseth

text: Norjan A-maajoukkueessa Riseth pelasi vuosina 1997–2007 yhteensä 52 ottelua, joissa hän teki neljä maalia. Hän pelasi vähintään yhden A-maaottelun 11 peräkkäisenä vuotena. Riseth oli mukana MM-kilpailuissa 1998 – joissa hän pelasi kaikissa Norjan neljässä ottelussa – ja EM-kilpailuissa 2000.


title: Vidar Riseth

text: Rosenborg:


title: Sjölejonet-luokka

text: Sjölejonet-luokka oli Ruotsin merivoimien yhdeksän vuosina 1939-1941 palvelukseen otetun sukellusveneen muodostama alusluokka.


title: Ylimarkun kirkko

text: Ylimarkun kirkko () on Närpiön Ylimarkkuun vuosina 1875–1878 rakennettu puinen sisäviisteinen tasavartinen ristikirkko. Kirkon suunnitteli Theodor Granstedt. Ristikeskustassa on särmäkartion varaan rakennettu nelisivuinen lyhty. Sisäkatteena on puupylväiden kannattelema paneelikate. Kirkkoa on korjattu 1927 sisältä, 1955, 1956 ja 1967, jolloin ulkomaalaus uusittiin. Erillinen puinen uusgotiikkaa edustava kellotapuli on rakennettu 1876, sen kellot ovat vuosilta 1771, 1884 ja 1897. Kirkon pinta-ala on 660 neliötä ja siellä on istumapaikkoja 1200 hengelle. Kirkon 17-äänikertaiset urut on valmistanut Kangasalan urkutehdas 1976, mutta kirkossa on lisäksi Närpiön kirkosta 1881 siirretyt Olof Hedlundin 1747 valmistamat alun perin 6-äänikertaiset urut. Ne uudistettiin ja laajennettiin 8-äänikertaisiksi vuonna 1899. Alttaritaulu "Golgata" on Axel Haartmanin 1933 maalaama. Kirkon alkuperäinen ulkoseinien väri oli keltainen, mutta väritystä muutettiin 1967 arkkitehti Krister Korpelan ehdotuksesta. Ulkoseinät ovat kahta eri violetin värisävyä, kulmalaudat valkoiset ja koristukset harmaansiniset.


title: Geir Einang

text: Geir Einang (s. 8. maaliskuuta 1965 Øvre Årdal, Årdal, Sognin ja Fjordanen lääni) on norjalainen uransa lopettanut ampumahiihtäjä. Hän edusti aktiiviurallaan Vestre Slidre IL -seuraa.


title: Geir Einang

text: Einang kuului pronssia saaneisiin Norjan viestijoukkueisiin MM-kilpailuissa Feistritz an der Draussa 1989 ja Lahdessa 1991. Lahdessa 1991 hän sijoittui lisäksi viidenneksi pikakilpailussa (10 km) ja kuudenneksi normaalimatkalla (20 km). Calgaryn olympialaisissa 1988 hän oli pikakilpailussa yhdestoista.


title: Geir Einang

text: Einang sijoittui maailmancupissa kolmanneksi Holmenkollenin pikakilpailussa 1988. Hän voitti pikakilpailun Norjan-mestaruuden 1988.


title: Sverre Istad

text: Sverre Istad (s. 3. tammikuuta 1965 Voss) on norjalainen ampumahiihtäjä. Hän edusti aktiiviurallaan Voss IL -seuraa.


title: Sverre Istad

text: Istad kuului joukkuekilpailun hopeaa saaneeseen Norjan joukkueeseen Lahden MM-kilpailuissa 1991. Samojen kisojen pikakilpailussa (10 km) hän oli yhdeksäs. Hän sijoittui pikakilpailussa 28:nneksi Lake Placidin MM-kilpailuissa 1987 ja 30:nneksi Calgaryn olympialaisissa 1988.


title: Sverre Istad

text: Istad voitti pikakilpailun Norjan-mestaruuden 1990.


title: Luettelo YK:n pakkausnumeroista 1701–1800

text: Alla on esitetty YK:n asettamat kemikaalien sekä teollisten valmisteiden pakkaus- ja kuljetusmerkinnät aineille, joiden YK-numerot ovat 1701–1800.


title: Ivar Ulekleiv

text: Ivar Ulekleiv (s. 22. toukokuuta 1966 Dombås, Dovre, Opplandin lääni) on norjalainen uransa lopettanut ampumahiihtäjä. Hän edusti aktiiviurallaan Dovre Skiskytterlag -seuraa.


title: Ivar Ulekleiv

text: Ulekleiv kuului joukkuekilpailun hopeaa saaneeseen Norjan joukkueeseen Lahden MM-kilpailuissa 1991. Hän sijoittui pikakilpailussa (10 km) 21:nneksi Borovetsin MM-kilpailuissa 1993. Lillehammerin olympialaisissa 1994 hän oli pikakilpailussa neljästoista ja viestissä seitsemäs.


title: Ivar Ulekleiv

text: Ulekleiv voitti pikakilpailun Norjan-mestaruuden 1993.


title: Sigurd Stenius

text: Carl Sigurd Stenius (10. toukokuuta 1878 Helsinki – 6. toukokuuta 1969 Helsinki) oli suomalainen filosofian maisteri ja toimitusjohtaja. Hän oli keskeisessä asemassa Helsingin Munkkiniemen kaupunginosan rakentamisessa.


title: Sigurd Stenius

text: Steniuksen vanhemmat olivat kauppapuutarhuri, Haagan huvilakaupungin perustaja Mårten Gabriel Stenius ja Olga Emilia Brander. Hän pääsi ylioppilaaksi 1895 (Nya svenska läroverket i Helsingfors) ja valmistui filosofian kandidaatiksi ja maisteriksi Helsingin yliopistosta vuonna 1900.


title: Sigurd Stenius

text: Stenius toimi Helsingin maanviljelys- ja kauppakemian laboratorion assistenttina 1900–1902 ja hydrografis-biologisen kommission assistenttina 1902–1908. Hän toimi sitten maanmyyntiyhtiö Aktiebolaget M.G. Steniuksen toimitusjohtajana vuodesta 1908 alkaen. Tämä yhtiö osti vuonna 1910 suurimman osan Munkkiniemen kartanon maa-alueista kartanon omistaneelta kenraali Georg Edvard Ramsayltä ja tilasi omistamilleen maa-alueille arkkitehti Eliel Saariselta vuonna 1915 valmistuneen kunnianhimoisen Munkkiniemi–Haaga-suunnitelman, josta toteutui kuitenkin vain pieni osa. Stenius-yhtiön maille perustettiin 1920 Huopalahden kunta, josta erotettiin 1923 Haagan kauppala. Molemmat liitettiin Helsinkiin 1946. Stenius oli M. G. Stenius-yhtiön toimitusjohtajana aina vuoteen 1938 saakka, jolloin Helsingin kaupunki osti yhtiön osakkeet.


title: Sigurd Stenius

text: Stenius oli Helsingin pitäjän kunnanvaltuuston varapuheenjohtajana 1908–1916, Huopalahden kunnallislautakunnan puheenjohtajana 1920–1924 ja Huopalahden kunnanvaltuutettuna 1925–1936. Hän oli myös Huopalahden seurakunnan kirkkoneuvoston ja kirkkovaltuuston jäsenenä.


title: Sigurd Stenius

text: Stenius oli naimisissa 1910–1924 filosofian maisteri Sigrid Helene Danielssonin (k. 1924) ja vuodesta 1927 Svea Söderströmin kanssa.


title: Sigurd Stenius

text: Sigurd Steniuksen ja hänen vaimonsa hauta sijaitsee Sigurd Steniuksen puistossa Munkkiniemessä.


title: Frode Løberg

text: Frode Løberg (s. 23. tammikuuta 1963 Elverum, Hedmarkin lääni) on norjalainen ampumahiihtäjä. Hän edusti aktiiviurallaan Elverum IL -seuraa.


title: Frode Løberg

text: Løberg kuului joukkuekilpailun hopeaa saaneeseen Norjan joukkueeseen Lahden MM-kilpailuissa 1991. Hän sijoittui Calgaryn olympialaisissa 1988 pikakilpailussa (10 km) 14:nneksi, normaalimatkalla (20 km) 20:nneksi ja viestissä kuudenneksi. Albertvillen olympialaisissa 1992 hän oli normaalimatkalla kahdeksas ja viestissä viides.


title: Frode Løberg

text: Løberg voitti Norjan-mestaruuden normaalimatkalla 1989 ja 1990 sekä pikakilpailussa 1989.


title: Villa Rana

text: Villa Rana on arkkitehti Yrjö Blomstedtin suunnittelema jugend-tyylinen rakennus Jyväskylän Seminaarinmäellä. Se valmistui vuonna 1905, ja siinä oli Jyväskylän seminaarin piirustus- ja veistosalit 1950-luvun loppuun saakka. Sittemmin Villa Ranassa on ollut Jyväskylän yliopiston toimitiloja, mutta yliopisto luopui rakennuksen käytöstä sen kalliin vuokran vuoksi. Sitä esitettiin vuonna 2015 Europa Nostran listalle Euroopan uhanalaisimmista kulttuuriperintökohteista, mutta se ei tullut valituksi, vaan Suomesta listalle valittiin Helsinki-Malmin lentoasema.


title: Villa Rana

text: 1960-luvulla rakennus oli purku-uhan alla, mutta se pelastui, kun seminaari ja silloinen Kasvatusopillinen korkeakoulu ottivat sen käyttöön. Rakennus sai 1960-luvulla nimen sammakkoaiheisen ornamentiikkansa mukaan. Siellä oli Historian ja etnologian laitoksen työtiloja sekä Blomstedtin ja Paulaharjun mukaan nimetyt luentosalit.


title: Villa Rana

text: Marraskuussa 2016 Suomen Yliopistokiinteistöt myi Villa Ranan Keski-Suomen suojeltavat museokiinteistöt Oy:lle.


title: Outokummun kirkko

text:
Outokummun kirkko on Outokummussa sijaitseva suorakaiteinen rapatusta tiilestä tehty pitkäkirkko. Kirkon suunnittelun aloitti Bertel Liljeqvist ja viimeisteli Samuel Salvesen.
Kirkon toiselta sivulta ulkonee kaksikerroksinen siipirakennus ja alttaripäädystä kapeampi ja matalampi kuori, jonka sivulla on sakasti. Siipirakennuksen seurakuntasali voidaan yhdistää kirkkosaliin. Kirkossa on jyrkkälapeinen satulakatto, toisen sivun ikkunat ovat tasa- ja toisen kiilapäätteiset. Sisäkatteena on puinen taitekatto. Kattoratsastaja toimii kellotelineenä pääsisäänkäynnin harjalla. Kirkon pinta-ala on on 245 neliötä ja siellä on istumapaikkoja 350 + 300 hengelle. Kirkon 20 + 2 -äänikertaiset urut on valmistanut Kangasalan urkutehdas 1956. Alttarilla on risti.


title: Outokummun kirkko

text: Kirkossa tehtiin peruskorjaus 1977-1978, jonka suunnitteli Erkki Helasvuo. Siinä muun muassa uudistettiin penkit ja kuori ja rakennettiin kappeli alakertaan. Vuonna 2000 tehtiin maalaus- ja saneeraustyö, jonka suunnitteli arkkitehti Aulis Jääskeläinen ja vuonna 2007 saneerattiin kirkon alakerran tiloja. Uudet tekstiilit kirkkoon on suunnitellut Hanna Korvela.


title: Arnaía

text: Arnaía () on Kreikan kaupunki sekä samanniminen Aristotéliin kunnan kunnallisyksikkö (Δημοτική Ενότητα Αρναίας, "Dimotikí Enótita Arnaías") ja entinen itsenäinen kunta. Se sijaitsee Chalkidikín alueyksikössä Keski-Makedonian alueella. Koko kunnallisyksikön väkiluku on 6 063 ja varsinaisen Arnaían kaupungin väkiluku 2 300 (vuonna 2011).


title: Arnaía

text: Arnaía sijaitsee linnuntietä noin 60 kilometriä Thessalonikista itäkaakkoon. Kaupungin nimi oli vuoteen 1928 saakka "Liarígkovi" (Λιαρίγκοβη). Arnaía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Aristotéliin kunnaksi yhdessä Panagían ja Stágira-Ákanthoksen kanssa, jolloin se muuttui uuden kunnan kunnallisyksiköksi.


title: Arnaía

text: Arnaía on Ierissóksen, Pyhän vuoren ja Ardamérin hiippakunnan piispanistuin ja siellä sijaitsee hiippakunnan katedraali, Pyhän Stefanoksen katedraali ("Mitropolitikós Naós Agíou Stefánou").


title: Arnaía

text: Arnaían kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Delvináki

text: Delvináki (; kath. Δελβινάκιον, "Delvinákion") on Kreikan kylä sekä samanniminen Pogónin kunnan kunnallisyksikkö (Δημοτική Ενότητα Δελβινακίου, "Dimotikí Enótita Delvinakíou") ja entinen itsenäinen kunta. Se sijaitsee Ioánninan alueyksikössä Epeiroksen alueella. Koko kunnallisyksikön väkiluku on 2 540 ja varsinaisen Delvinákin kylän väkiluku 772 (vuonna 2011).


title: Delvináki

text: Delvinákin kylä sijaitsee Kreikan luoteisosassa Albanian rajan pinnassa. Delvináki oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pogónin kunnaksi yhdessä Áno Kalamáksen, Áno Pogónin, Kalpákin, Lávdanin ja Pogonianín kanssa, jolloin se muuttui uuden kunnan kunnallisyksiköksi.


title: Delvináki

text: Delvináki on Dryïnoúpoliksen (Drópolin), Pogonianín ja Kónitsan hiippakunnan piispanistuin ja siellä sijaitsee hiippakunnan katedraali.


title: Delvináki

text: Delvinákin kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Gouménissa

text: Gouménissa () on Kreikan kaupunki sekä samanniminen Paionían kunnan kunnallisyksikkö (Δημοτική Ενότητα Γουμένισσας, "Dimotikí Enótita Gouménissas") ja entinen itsenäinen kunta. Se sijaitsee Kilkíksen alueyksikössä Keski-Makedonian alueella. Koko kunnallisyksikön väkiluku on 6 130 ja varsinaisen Gouménissan kaupungin väkiluku 3 609 (vuonna 2011).


title: Gouménissa

text: Gouménissa sijaitsee Kreikan pohjoisosassa lähellä Makedonian tasavallan rajaa. Gouménissa oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Paionían kunnaksi yhdessä Axioúpolin, Evropóksen, Livádian ja Polýkastron kanssa, jolloin se muuttui uuden kunnan kunnallisyksiköksi.


title: Gouménissa

text: Gouménissa on Gouménissan, Axioúpolin ja Polýkastron hiippakunnan piispanistuin ja siellä sijaitsee hiippakunnan tuomiokirkko, Pyhän Yrjön tuomiokirkko ("Mitropolitikós Naós Agíou Georgíou").


title: Gouménissa

text: Gouménissan kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Kastráki (Tríkala)

text:
Kastráki (; kath. Καστράκιον, "Kastrákion") on Kreikan kylä, joka kuuluu hallinnollisesti Kalampákan kuntaan, Tríkalan alueyksikköön ja Thessalian alueeseen. Kylä muodostaa oman kyläyhdyskuntansa (Τοπική Κοινότητα Καστρακίου, "Topikí Koinótita Kastrakíou"). Kylän väkiluku on 1 117 (vuonna 2011).
Kastráki sijaitsee Thessalian tasangon itälaidalla noin kilometrin Kalampákan kaupungista luoteeseen. Kylä tunnetaan Kalampákan tavoin siitä, että se sijaitsee aivan Meteoran tunnettujen Pindos-vuoristoon kuuluvien kalliomuodostelmien juurella. Meteoran luonto- ja luostarialue on Unescon maailmanperintökohde. Kastrákin kylä on suosittu Meteorassa vierailevien turistien yöpymispaikka sekä muun muassa kalliokiipeilijöiden tukikohta. Kastrákista on matkaa alueen lähimpään toiminnassa olevaan luostariin eli Pyhän Nikolaoksen luostariin noin kilometri. Kylän pääelinkeino on turismi.


title: Kastráki (Tríkala)

text: Kylän nähtävyyksiin kuuluvat muun muassa sen kirkot. Panagía Doúpianin kirkko, joka liittyy Meteoran luostareiden historiaan, on bysanttilaiselta ajalta 1000-luvulta tai 1100-luvun alusta. Adráchtin Neitsyt Marian kuolonuneen nukkumisen kirkko ("Koimíseos tis Theotókou") on kolmelaivainen basilika, jonka koristelu on 1500-luvulta. Pyhän Nikolaoksen kirkon ("Ágios Nikólaos") ja Pyhän Athanasioksen kirkon ("Ágios Athanásios") seinämaalaukset ovat 1700-luvun lopulta. Mandilán Pyhän Yrjön luostari ("Moní Agíou Georgíou Mandilá") on 1300-luvulta.


title: Kými

text: Kými (; myös "Kími") on Kreikan kaupunki sekä samanniminen Kými-Alivérin kunnan kunnallisyksikkö (Δημοτική Ενότητα Κύμης, "Dimotikí Enótita Kýmis") ja entinen itsenäinen kunta. Se sijaitsee Euboian saarella, Euboian alueyksikössä Keski-Kreikan alueella. Koko kunnallisyksikön väkiluku on 7 112 ja varsinaisen Kýmin kaupungin väkiluku 2 383 (vuonna 2011).


title: Kými

text: Kými sijaitsee Euboian keskiosissa noin kaksi kilometriä saaren itärannasta. Sen ranta-asutus Paralía Kýmis sijaitsee Egeanmeren rannalla. Kými oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Kými-Alivérin kunnaksi yhdessä Avlónaksen, Dýstoksen, Konístreen ja Taminaíoin kanssa, jolloin se muuttui uuden kunnan kunnallisyksiköksi.


title: Kými

text: Kými on Karystían ja Skýroksen hiippakunnan piispanistuin ja siellä sijaitsee hiippakunnan katedraali.


title: Kými

text: Kýmin kunnallisyksikkö muodostuu seuraavista kylä- ja kaupunkiyhdyskunnista ja asutuksista:


title: Kymi (täsmennyssivu)

text: Kymi voi viitata seuraaviin:


title: Kuusjärven kirkko

text: Kuusjärven kirkko on Outokummun Kuusjärvellä sijaitseva uusgotiikkaa edustava, vuonna 1878 rakennettu päätytornillinen pitkäkirkko, jonka suunnitteli lääninarkkitehti Ferdinand Öhman. Kirkon pitkiltä sivuilta ulkonee lähellä kuoripäätyä poikkilaiva ja kuoripäästä kapeampi ja matalampi sakasti. Torni päättyy huippuun, yksi kelloista on vuodelta 1878. Runkohuoneessa on satulakatto, kirkkosalissa on sisäkatteena puinen taitekatto. Kirkkoa on korjattu 1926, 1949, 1953 ja 1979. Istumapaikkoja siellä on 660 hengelle. Kirkon 12-äänikertaiset urut on valmistanut Kangasalan urkutehdas vuonna 1915. Alttaritaulun "Ristiinaulittu" on maalannut Eino Härkönen 1914.


title: Kuusjärven kirkko

text: Kirkon alttarivaatetuksen on suunnitellut Dora Jung, sitä on täydennetty Hanna Korvelan suunnittelemilla tekstiileillä. Sähkölämmitys kirkkoon tuli vasta vuonna 1983. Kirkkopuiston sankarihautojen sankaripatsaan on suunnitellut Gunnar Finne.


title: Kuusjärven kirkko

text: Kirkko toimi silloisen Kuusjärven seurakunnan pääkirkkona vuoteen 1968 asti, jolloin Kuusjärven kunta muutti nimensä Outokummun kauppalaksi ja samalla seurakunta vaihtoi myös nimensä Outokummun seurakunnaksi. Tällöin uudeksi pääkirkoksi tuli Outokummun kirkko.


title: Kuusjärven kirkko

text: Kirkko on talvisin pois käytöstä, mutta kesäisin siellä järjestetään jumalanpalveluksia ja konsertteja.


title: Beth Shalomin synagoga

text: Beth Shalomin synagoga (, ) on synagoga Ateenassa Kreikassa. Se on kaupungin pääsynagoga ja sijaitsee Kerameikóksen kaupunginosassa lähellä antiikin Kerameikoksen arkeologista aluetta.


title: Beth Shalomin synagoga

text: Synagoga rakennettiin vuonna 1935 vastapäätä Ateenan vanhempaa vuonna 1904 rakennettua synagogaa. Syynä uuden synagogan rakentamiseen oli se, että kaupunkiin muutti paljon juutalaisia pakolaisia Vähästä-Aasiasta. Synagogarakennus on tehty Pentelikon-vuoren valkoisesta marmorista ja edustaa yksinkertaista uusklassista (uuskreikkalaista) arkkitehtuuria. Synagogan nimi on suomeksi ”Rauhan talo”.


title: Beth Shalomin synagoga

text: Synagogarakennus kunnostettiin vuonna 1975. Synagoga seuraa sefardijuutalaista perinnettä. Vanhaa synagogaa käytetään nykyisin ainoastaan suurina juhlapäivinä.


title: Fetihién moskeija

text:
Fetihién moskeija tai Fethiyen moskeija (, , ”Valloituksen moskeija”) on entinen moskeija Ateenassa Kreikassa. Se sijaitsee Roomalaisen agoran arkeologisen alueen pohjoislaidalla Aérideen kaupunginosassa Plákassa.
Moskeija on rakennettu noin vuonna 1668–1670. Sen nimi viittaa kuitenkin ilmeisesti paikalla aiemmin olleeseen moskeijaan, joka rakennettiin 1400-luvun jälkimmäisellä puoliskolla sen jälkeen, kun Mehmed II Valloittaja oli vieraillut Ateenassa vuonna 1458. Tämän vuoksi myös paikalla nykyisin oleva rakennus on joskus ajoitettu virheellisesti 1400-luvulle. Alkuperäisen moskeijan tarkoituksena oli juhlistaa Konstantinopolin valloitusta. Se rakennettiin keskibysanttilaisen basilikakirkon paikalle. Rakennus tunnettiin myös nimellä ”Vehnätorin moskeija” (τζαμί του Σταροπάζαρου, "Tzamí tou Staropázarou"), koska se sijaitsi lähellä toria.


title: Fetihién moskeija

text: Vuosien 1687–1688 venetsialaisvalloituksen aikana moskeija toimi katolisena Dionysios Areopagitalle pyhitettynä kirkkona. Tämän jälkeen se toimi jälleen moskeijana osmanivallan ajan loppuun vuoteen 1821 saakka. Tämän jälkeen rakennusta käytettiin jonkin aikaa Muusien ystävien kouluna. Vuodesta 1843 se oli Kreikan armeijan käytössä sekä muun muassa vankilana. Nykyisin rakennus on Ateenan arkeologisen seuran omistuksessa. Se on osa Roomalaisen agoran arkeologista aluetta ja toimii arkeologisen aineiston säilytyspaikkana.


title: Fetihién moskeija

text: Moskeijan yhteydessä oli aiemmin minareetti, mutta se purettiin 1800-luvulla. Nykyisin moskeijaa pidetään yhtenä merkittävimmistä osmaniajan jäänteistä Ateenassa. Turkki on vaatinut rakennuksen avaamista jälleen moskeijaksi.


title: Jim Svenøy

text: Jim Svenøy (s. 22. huhtikuuta 1972 Fræna) on aktiiviuransa päättänyt norjalainen estejuoksija. Parhaimmillaan hän saavutti EM-pronssia 3 000 metrin estejuoksussa vuoden 1998 EM-kilpailuissa Budapestissa. Lisäksi Svenøy voitti 3 000 metrin esteissä junioreiden EM-pronssia vuonna 1991.


title: Tzistarákiksen moskeija

text:
Tzistarákiksen moskeija (, myös "Tzisdarakiksen moskeija"; ) on entinen moskeija Ateenassa Kreikassa. Se sijaitsee Monastiráki-aukion laidalla Ateenan vanhassakaupungissa. Rakennuksessa toimii nykyään osa Kreikkalaisen kansantaiteen museosta.
Moskeija rakennettiin vuonna 1759. Sen rakennutti Ateenan tuolloinen osmanikuvernööri Mustafá Agá Tzistarákis. Perimätiedon mukaan rakentamista varten kaadettiin yksi Olympoksen Zeuksen temppelin jäljellä olleista pylväistä, jotta sen marmorit voitiin polttaa kalkiksi. Todennäköisempää kuitenkin on, että pylväs olisi otettu aivan rakennuksen vieressä sijaitsevasta Hadrianuksen kirjastosta. Moskeija tunnettiin sijaintinsa mukaan myös nimillä ”Alemman lähteen moskeija” (Τζαμί του Κάτω Σιντριβανιού, "Tzamí tou Káto Sintrivanioú") ja ”Alatorin moskeija” (Τζαμί του Κάτω Παζαριού, "Tzámi tou Káto Pazarioú"), koska se sijaitsi lähellä Ateenan antiikin aikaista Agoraa.


title: Tzistarákiksen moskeija

text: Rakennus oli moskeijana vain joitakin vuosikymmeniä, kunnes osmanivalta päättyi 1800-luvun alkupuolella. Tuolloin moskeijan minareetti purettiin ja rakennusta käytettiin moneen eri tarkoitukseen. Se oli muun muassa Kreikan armeijan käytössä sekä vankilana. Vastaperustettu kansantaiteen museo sijoitettiin rakennukseen vuonna 1918. Samalla rakennus kunnostettiin alkuperäiseen asuunsa. Museon pääosat siirrettiin uudempiin tiloihin vuonna 1973, ja tämän jälkeen rakennuksessa on säilytetty museon keramiikkakokoelmaa.


title: Emissioni (yritys)

text: Emissioni Oy oli suomalainen vuosina 1915–1924 toiminut kehitys- ja sijoitusyhtiö joka toimi muun muassa osakeantien järjestäjänä. Yhtiö oli Suomen ensimmäinen kehitysyhtiö.


title: Emissioni (yritys)

text: Yhtiön perustivat 1915 Privatbankenin johtaja Axel Ehrnrooth, liikemies Leopold Lerche, Kansallis-Osake-Pankin pääjohtaja J. K. Paasikivi, Otto Stenroth ja Julius Tallberg. Perustajat omistivat kukin 1,25% yhtiön osakkeista ja loput osakkeista tarjottiin yleisön merkittäväksi. Yhtiön osakepääoma oli perustamisvaiheessa 4 miljoonaa markkaa ja sen toimitusjohtajana oli Erik von Frenckell. Yhtiön osake oli noteerattuna Helsingin pörssissä vuosina 1917–1924 ja sillä käytiin vilkasta kauppaa mutta osakkeen kurssi laski kuitenkin koko ajan 300 markasta 40 markkaan.


title: Emissioni (yritys)

text: Ensimmäisen maailmansodan aikana Venäjän ruplaan sovellettiin yliarvostettua pakkokurssia ja Venäjän sotatarviketeollisuuden suuren tavarakysynnän takia Suomeen virtasi runsaasti ruplia jotka Suomen Pankki joutui vaihtamaan markoiksi. Tämä rahavirta ja Suomessa länsikaupan tyrehtymisen takia vallinnut tavarapula johtivat inflaatioon ja keinotteluun sijoittajien etsiessä rahoilleen tuottavia sijoituskohteita ja tähän vaiheeseen ajoittui myös Emissioniosakeyhtiön perustaminen. Keinotteluraha kanavoitui erityisesti valuuttakauppaan ja Helsingin pörssin kautta osakkeisiin. Suomeen perustettiin vuosina 1916–1917 kuusi uutta liikepankkia ja osakemarkkinat lähtivät voimakkaaseen nousuun vuoden 1916 jälkipuoliskolta alkaen. Osakkeiden kurssit kääntyivät laskuun vasta vuoden 1919 jälkeen.


title: Emissioni (yritys)

text: Eric von Frenckellin johtajakaudella Emissioniosakeyhtiö käynnisti useita kunnianhimoisia hankkeita jotka kuitenkin raukenivat pian tappiota tuottavina. Näitä olivat yritys perustaa venäläis-suomalainen suurpankki 1916, lentokonetehdas 1917, voimalaitos Viroon 1917 ja lentoyhtiö 1918.


title: Emissioni (yritys)

text: Emissioniosakeyhtiö osti 1916 turkulaisen Aktiebolaget Crichtonin osakkeet yhtiön perustajilta veljeksiltä Ernst ja Magnus Dahlström. Emissiooniosakeyhtiö myi Chrichtonin osake-enemmistön 1919 ja luopui kokonaan omistuksestaan 1924. Vuonna 1921 Emissioniosakeyhtiö fuusioitiin vuonna 1916 perustetun Allan Hjeltin pankkiiriliikkeen kanssa. Emissioniosakeyhtiötä käytettiin myös sen taustalla olleiden liikepankkien osakekurssien tukemisoperaatioihin.


title: Emissioni (yritys)

text: Emissioniosakeyhtiö oli mukana myös 1915 perustetun "Aavasaksa Oy":n puuhiomohankkeessa. Hiomo valmistui Tornionjokilaaksoon 1919 mutta se suljettiin kannattamattomana jo 1922. Muita yhtiöitä joissa Emissiooniosakeyhtiö oli mukana olivat muun muassa "Auran sokeritehdas", Juurikorven Tehtaat, "Ahjon konepaja Oy", "Hangon vapaasatama Oy" ja J. D. Stenberg & Söner.


title: Emissioni (yritys)

text: Yhtiön toiminta päätettiin lopettaa 1924 ja virallisesti se lakkasi olemasta 1928. Viimeksi yhtiön toimitusjohtajana oli 1920–1924 Allan Hjelt.


title: Men of War: Assault Squad 2

text: Men of War: Assault Squad 2 on 15.5.2014 julkaistu reaaliaikainen strategiapeli. Se on jatkoa Men of War: Assault Squad:ille. Sen kehitti Digitalmindsoft ja julkaisi 1C Company.


title: Léopold Survage

text: Léopold Frédéric Léopoldowitsch Survage alkujaan "Leopold Friedrich Sturzwage" (31. heinäkuuta 1879 Lappeenranta – 31. lokakuuta 1968 Pariisi) oli ranskalainen maalari. Hän syntyi Lappeenrannassa (eräiden lähteiden mukaan Moskovassa).


title: Léopold Survage

text: Survage harrasti pienenä pianonsoittoa, koska hänen suomalainen isänsä oli töissä pianotehtaalla. Hän muutti 1900-luvun alussa tyttöystävänsä kanssa Pariisiin, jossa hän toimi pianonvirittäjänä. Hän alkoi maalata vuonna 1913. Myöhemmin hän muutti Nizzaaan. Survage otettiin Légion d'honneurin jäseneksi vuonna 1963, ja hän kuoli viisi vuotta myöhemmin.


title: Léopold Survage

text: Amedeo Modiglianin teos "Taidemaalari Léopold Survagen muotokuva" on Ateneumin taidemuseossa.


title: Alavojakkalan seisake (Suomi)

text: Alavojakkalan seisake oli rautatieliikennepaikka rataosalla Tornio-Kolari Vojakkalan kylässäTornion kaupungissa. Se oli radan alkuperäisiä liikennepaikkoja, ja avattiin vuonna 1915. Uusi vaatimaton laiturirakennus valmistui 1946, mutta tämän käyttö asemana jäi lyhyeksi. Miehitys seisakkeella lopetettiin 1954. Henkilöliikenne loppu koko rataosalla 1967 ja tavaraliikenne seuraavana vuonna.


title: Ylivojakkalan seisake (Suomi)

text: Ylivojakkalan seisake oli rautatieliikennepaikka rataosalla Tornio-Kolari Vojakkalan kylässäTornion kaupungissa. Se avattiin Tornio-Karunki rataosuudelle vuonna 1915. Liikennepaikkarakennus valmistui kuitenkin vasta 1922 radan viimeistelytöiden jälkeen. Miehitys seisakkeelta poistettiin Alavojakkalan tapaan vuonna 1958. Henkilöliikenne lakkasi 1967 ja tavaraliikenne seuraavana vuonna. Pysäkkirakennus sekä sivuraiteet on purettu.


title: Otto Bahr Halvorsen

text: Otto Bahr Halvorsen (28. toukokuuta 1872 – 23. toukokuuta 1923) oli norjalainen lakimies ja Konservatiivipuolueen (Høyre) poliitikko, joka toimi maansa pääministerinä 21. kesäkuuta 1920 – 22. kesäkuuta 1921 ja 6. maaliskuuta – 23. toukokuuta 1923.


title: Eirik Bakke

text: Eirik Bakke (s. 13. syyskuuta 1977 Sogndal) on norjalainen jalkapalloilija. Hänen pelipaikkansa oli keskikenttäpelaaja. Peliuransa jälkeen Bakke siirtyi valmentajaksi. Hän toimii kaudella 2015 Sogndal Fotballin päävalmentajana.


title: Eirik Bakke

text: Bakke aloitti uransa miesten tasolla Norjan toiseksi korkeimman sarjatason Sogndalissa kaudella 1993. Hän edusti seuraa seitsemän kautta pelaten 49 ottelua Norjan pääsarjassa ja 50 ottelua toiseksi korkeimmalla tasolla. Kesällä 1999 Bakke siirtyi Englannin Valioliigan Leeds Unitediin 2,6 miljoonan euron siirtosummalla. Neljä ensimmäistä kauttaan seurassa hän lukeutui avainpelaajiin pelaten niiden aikana yhteensä 118 ottelua Valioliigassa. Tämän jälkeen Bakken uraa varjostivat loukkaantumiset. Kaudella 2003–2004 hänen vastuunsa jäi vähäiseksi nilkka- ja polvivammojen vuoksi, ja heinäkuussa 2004 hän loukkaantui vakavasti ruotsalaista Piteåta vastaan pelatussa harjoitusottelussa. Bakke pelasi lopulta kaudella 2004–2005 vain yhden sarjaottelun Englannin mestaruussarjaan pudonneessa joukkueessa.


title: Eirik Bakke

text: Kauden 2005–2006 Bakke pelasi lainassa Valioliigan Aston Villassa. Tämän jälkeen hän edusti Leeds Unitedia vielä reilun kauden ajan Mestaruussarjassa. Elokuussa 2006 Bakke palasi ilmaisella siirrolla Norjaan, Brannin joukkueeseen. Hän pelasi seurassa viisi liigakautta ja voitti Norjan-mestaruuden kaudella 2007. Uransa kahdeksi viimeiseksi kaudeksi (2011–2012) Bakke palasi Sogndaliin.


title: Eirik Bakke

text: Bakke pelasi Norjan poikien ja nuorten maajoukkueissa yhteensä 67 ottelua, joissa hän teki 15 maalia. A-maajoukkueessa hän teki ensiesiintymisensä 20. tammikuuta 1999 Israelia vastaan pelatussa ystävyysottelussa Nils Johan Sembin alaisuudessa. Yhteensä hän pelasi A-maajoukkueessa 26 ottelua vuosina 1999–2005 ja yhden ottelun vuonna 2008. Bakke oli mukana EM-kilpailuissa 2000.


title: Eirik Bakke

text: Brann:


title: Eirik Bakke

text: Bakke aloitti vuonna 2015 jo pelaajana edustamansa Sogndalin päävalmentajana. Debyyttikaudellaan päävalmentajana Bakke luotsasi Sogndalin Norjan 1. divisioonan voittoon. Tuloksen myötä seura nousi kaudeksi 2016 takaisin Tippeligaeniin.


title: Polandball

text:
Polandball (englantia, ”Puola-pallo”) tai countryball (”maa-pallo”) on käyttäjien luoma Internet-ilmiö, joka syntyi vuoden 2009 loppupuolella saksalaisella Krautchan.net-kuvafoorumilla. Meemissä maat esitetään pallon muotoisina persoonina, jotka usein keskustelevat keskenään kehnolla englannin kielellä, johon on usein sekoitettu maan kielen kielioppia, kirjaimia tai sanoja. Verkkosarjakuvissa vitsallaan eri maiden stereotypioiden, kansainvälisten suhteiden ja historiallisten yhteenottojen kustannuksella.
Yleisin tähän sarjakuvatyyliin viittaava nimi on "polandball", vaikka nimenomaan Puolaa esittävää hahmoa ei tietyssä sarjakuvassa esiintyisi, tai "countryball". Se on saanut suuren suosion Internetissä, ja sillä on noin miljoona seuraajaa eri sivustoilla, kuten Krautchanissa, 4chanissa, Facebookissa, Imgurissa, Redditissä, Instagramissa, 9GAG:ssä ja VK:ssa.


title: Polandball

text: Polandballin juuret ovat elokuussa 2009 käydyssä "kybersodassa" puolalaisten ja muun maalaisten Internet-käyttäjien välillä drawball.com-sivustolla, jossa on virtuaalinen maalauskangas johon Internet-käyttäjät voivat piirtää haluamaansa vaikka toistenkin käyttäjien päälle. Puolalaisten käyttäjien keskuudessa syntyi idea piirtää Puolan lippu palloon. Tuhannet puolalaiset valtasivat yhdessä kuitenkin koko kankaan, jättäen yläosan valkoiseksi ja alaosan punaiseksi, kirjoittaen sanan "POLSKA" kankaan keskelle. 4chan-käyttäjät myöhemmin peittivät kankaan suurella hakaristillä.


title: Polandball

text: Saksalaisella Krautchan.net-kuvafoorumilla olleella /int/-laudalla kävivät usein englantia kielenään käyttävät Internetin käyttäjät. Polandball-ilmiön alusta annetaan usein kunnia brittiläiselle käyttäjälle "Falco":lle, joka syyskuussa 2009 loi Microsoft Paintia käyttäen sarjakuvan trollatakseen samalla laudalla ollutta rikkinäistä englantia puhunutta puolalaista "Wojak"-nimistä käyttäjää. Sarjakuvan piirtämisen otti sittemmin tavakseen useat laudalla olleet venäläiset.


title: Polandball

text: Polandball-sarjakuvilla ei ole määrättyjä tekijöitä, ja kenellä tahansa on oikeus tehdä niitä. Ilmiö kulminoituu leviämällä useilla eri Internet-sivustoilla, mukaan lukien Redditissä ja Facebookissa, missä jokaisella maalla on oma alaredditinsä ja sivunsa, kuten USAball (Yhdysvallat) ja UKball (Yhdistynyt kuningaskunta).


title: Polandball

text:
Polandballin lähtökohta, joka sai kuuluisuutta Smolenskin lento-onnettomuuden (jossa kuoli silloinen Puolan presidentti Lech Kaczyński), jälkimainingeissa on sen kuvastus Puolasta ja sen historiasta, suhteista muihin maihin ja stereotypioista, keskittyen puolalaiseen megalomaniaan ja kansallisiin komplekseihin. Countryballien välinen keskustelu on yleensä rikkinäistä englantia - englantia pääosin kielenä käyttäviä maita lukuun ottamatta - sekä siinä on usein myös seassa Internet-slangia Lolcat-ilmiön tapaan. Yleensä myös sarjakuvan lopussa Puola, jonka lippu esitetään ylösalaisin (punainen valkoisen päällä) nähdään yleensä itkemässä.
Yksi tunnetuimmista Polandball-sarjakuvien teemoista on se, että Puola ei pysty pystyy lentämään avaruuteen. Yksi varhaisimmista sarjakuvista alkaa jättiläismäisen meteorin uhasta iskeytyä maahan, jolloin kaikki maat, jotka omaavat avaruustekniikkaa, lähtevät turvaan maapallolta. Sarjakuvan lopussa Puola, joka on yhä maapallolla, itkee ja sanoo rikkinäisellä englannin kielellä yhden tunnetuimmista Polandball-lausahduksista, "Poland cannot into space" (Puola ei pysty avaruuteen). Tällä tavoin venäläiset käyttäjät pystyivät lopettamaan puolalaisten käyttäjien kanssa käydyn riidan maiden välisestä paremmuudesta.
Suomalainen Varusteleka myy meemiin liittyvää "Puolan avaruusohjelman" hihamerkkiä.


title: Polandball

text: Polandball-sarjakuvat voivat myös keskittyä muihin maihin, mutta sopimuksen mukaan näitä sarjakuvia kutsutaan myös Polandball-sarjakuviksi, vaikka nimeä countryball-sarjakuva voidaan myös käyttää. Muut maat ovat yleensä ilmaistu myös palloina, mutta esimerkiksi Singapore esitetään kolmion muotoisena johon viitataan myös nimellä "Tringapore" (englannin kielen sanasta kolmio, "triangle"); Saksan keisarikunta (Facebookissa ja muualla) tai teoreettinen Neljäs valtakunta (Redditissä) on korkea suorakulmio jolla on pienet silmät ja jolle on annettu nimi "Reichtangle" (englannin kielen sanasta suorakulmio, "rectangle"); Israel esitetään hyperkuutiona (juutalaiseen fysiikkaan viitaten); Kazakstan esitetään tiilenä jolle on annettu nimi "Kazakhbrick" (englannin kielen sanasta tiili, "brick"); ja Nepal esitetään oman lippunsa muotoisena ja lisäksi sillä on hampaat (englanniksi myös "Nepalrawr").. Lisäksi Yhdysvallat esitetään usein aurinkolasit päässään ja Yhdistyneellä kuningaskunnalla on sekä monokkeli että silinterihattu.


title: Polandball

text: Biljardipalloilla 1-8 esitetään kotoperäisiä etnisiä ryhmiä ilman tiettyä kansalaisuutta. Esimerkiksi 1-pallo (keltainen) esittää itäaasialaisia, 7-pallo (tummanpunainen) Pohjois-Amerikan alkuperäisasukkaita ja 8-pallo (musta) esittää afrikkalaisia tai mustia ihmisiä yleisesti. Avaruusolentoja esitetään usein 6-pallolla (vihreä).


title: Polandball

text: Polandballin yksinkertaisuus, maailman historian huomiointi ja nykyasioihin keskittyminen on tehnyt ilmöistä sopivan kansainvälisten tapahtumien kommentointiin. Esimerkkejä näistä tapahtumista, mitä on käsitelty Polandballissa ja mediassa, on kiista Senkaku-saarista, Vuoden 2013 konklaavi jossa uudeksi paaviksi valittiin Jorge Mario Bergoglio, Krimin kriisi ja filippiiniläisten työläisten asema Taiwanissa.


title: Polandball

text: Raportti venäläisellä Vesti FM-radiokanavalla mainitsi Livejournalissa olevan viestin missä pyydettiin lukijoita nimeämään viisi kuvaa jotka tulivat ensimmäisenä mieleen kun aiheena olivat Puola tai puolalaiset. Vastaukset, joita kertyi viisi svua, ja joissa kuvattiin syviä historiallisia siteitä Puolan ja Venäjän välillä, toi esille aiheita kuten Vale-Dmitri I:n, puolalaisen kirjailijan Alfred Szklarskin teoksen "Tomek in the Land of the Kangaroos", puolalaisen "Panssaripartio"-televisiosarjan, venäläisvastaisuuden ja Polandballin.


title: Polandball

text: Wojciech Oleksiak, kirjoittaen culture.pl-sivustolla, joka on Puolan hallituksen rahoittaman Adam Mickiewicz-instituutin projekti, jonka tarkoituksena on edistää puolan kieltä ja kulttuuria ulkomailla, huomautti että johtuen siitä että kuka tahansa joka voi luoda Polandball-sarjakuvan, ilmiön olemassaolo on luonut uusia tilaisuuksia ihmisille ilmaista omia henkilökohtaisia näkemyksiään rodusta, uskonnosta ja historiasta. Hän kuvasi Polandballin olevan "vertaansa vailla" Internetissä ja totesi että sarjakuvien juonet voivat olla "töykeitä, epäkohteliaita, rasistisia, hyväkseenkäyttäviä, tai vain tyhmiä", mutta huomautti että sarjakuvien poliittisesti epäkorrekti luonne lisäsi houkuttelevuutta ilmiöön.


title: Polandball

text: Samaan aikaan Oleksiak huomautti, että Polandball-sarjakuvat yleensä liioittelivat puolalaisia stereotypioita, kuten puolalaisten huonoa englannin taitoa verrattuna muihin kansallisuuksiin, ja Puolan olemista täynnä tylsä-älyisiä psyko-katolisia. Toisaalta jotkin stereotypiat Polandball-sarjakuvissa, kuten puolalaisten kertomukset maansa kunniakkaasta historiasta ja asumisesta marttyyriudessa, jolla on syvät juuret, ovat pääosin totta, mutta stereotypiat Puolan monista kansallisista komplekseista ja muiden maiden syyttelystä - omien mokien ollessa oikeasti syynä - ovat totta ja jokseenkin oikeutettujakin.


title: Polandball

text: Oleksiak huomautti edelleen että Polandballista puolalaiset voivat oppia olemaan "huumorintajuisia pitkäaikaisistamme kaunoistamme".


title: Monowi

text: Monowi on kylä Nebraskassa, Yhdysvalloissa. Vuoden 2010 väestölaskennan mukaan kylässä asuu vain yksi henkilö, mikä tekee kylästä Yhdysvaltojen pienimmän kunnan ().


title: Monowi

text: Tšekkiläiset maahanmuuttajat perustivat Monowin vuonna 1902. Nimensä kylä sai intiaanikielien preeriakukkaa tarkoittavasta sanasta. Monowi kasvoi 1920-luvulle saakka, jolloin sen asukasluku oli 150. Kylässä oli tuolloin posti, lukio, kaksi pankkia ja kirkko. Monowin asukkaat ovat pikkuhiljaa muuttaneet töiden perässä maaseudulta kaupunkeihin ja jäljelle jäi vain Elsie Eiler ja hänen aviomiehensä Rudy Eiler. Aviomiehen kuoltua vuonna 2004 Elsie Eilerista tuli kylän ainoa asukas.


title: Monowi

text: Elsie Eiler on kunnan pormestari, ravintoloitsija ja kirjastonhoitaja. Hänen kunnallisverollaan ylläpidetään Monowin katuvaloja. Kylän ainoa tulonlähde on ravintola Monowi Tavern.


title: Suomen Vientipankki

text: Suomen Vientipankki Osakeyhtiö (nimi vuoteen 1923 "Paloheimo ja kumpp. Pankki Oy") oli suomalainen vuonna 1918 perustettu liikepankki, joka teki konkurssin 1931. Pankin perustajiin kuuluivat K. A. Paloheimo, Arvi Henrik Paloheimo, Jaakko Yrjö-Koskinen, Aarno Yrjö-Koskinen, Paavo Paloheimo, Toivo T. Kaila ja S. J. Pentti.


title: Suomen Vientipankki

text: Agentuuri- ja välitysliikkeenä vuoden 1918 alusta toiminut "Paloheimo & K:i" muuttui jo samana vuonna liikepankiksi nimellä "Paloheimo & K:i Pankkiosakeyhtiö". Sen tarkoitus oli rahoittaa Suomen ja Venäjän välistä kauppaa. Pankki aloiti toimintansa yleisenä liikepankkina vuonna 1920. Osakepääoma oli 12 miljoonaa markkaa.


title: Suomen Vientipankki

text: Pankki perustettiin alun perin hankkimaan ulkomailta luottoja Paloheimon veljesten liiketoimia varten. Vuoden 1923 nimenmuutoksen jälkeen Vientipankki ryhtyi harjoittamaan myös talletuspankkitoimintaa, mutta sen siteet Paloheimon sukuun säilyivät edelleen. Pankki oli jo 1920-luvulla vaikeuksissa, kun suuri osa sen varoista oli sidottuna Paloheimon suvun yrityksille annettuihin jäädytettyihin lainoihin. Pankki hankki 1920-luvun lopulla talletuksia hyvin korkeilla jopa 12-14% koroilla. Pankki joutui sitten 1930-luvun laman alkaessa suuriin vaikeuksiin ja lopulta pankki suljettiin heinäkuun lopulla 1931 ja se asetettiin konkurssiin.


title: Suomen Vientipankki

text: Vientipankin konkurssin seurauksena pankin taustavoimiin kuulunut K. A. Paloheimo menetti suurimman osan omaisuudestaan. Pankkia johtanut K. A. Paloheimon poika Arvi Henrik Paloheimo (1888-1940) tuomittiin pankkimääräysten rikkomisesta 8 kuukauden vankeusrangaistukseen mutta presidentti P. E. Svinhufvud armahti hänet. Konkurssi johti myös pankkilainsäädännön kiristymiseen vuoden 1933 pankkilain myötä niin että Kansallis-Osake-Pankin silloinen pääjohtaja J. K. Paasikivi kirjoitti päiväkirjassaan : ""Vientipankki ("roskapankki") on aikaansaanut paljon pahaa. Se on suurelta osin vaikuttanut uuden pankkilain laatimiseen ja sitä käytetään pelotteena tallettajiin, jotka siinä menettivät suuren osan talletuksistaan"".


title: Holkki (alus)

text: Holkki ( < ’lastialus’) on keskiajalla ja vielä 1600-luvulla kirjallisissa lähteissä laajalla alueella Euroopassa käytössä ollut laivan nimitys, jolle ei ole tarkkaa määritelmää. Aluksen koko kasvoi yksimastoisesta kolmimastoiseksi, ja holkeiksi kutsutut alukset ovat olleet hyvin erilaisia.


title: Holkki (alus)

text: "Holkki" tarkoittaa myös vanhaa aluksenrunkoa, joka on riisuttu takilastaan ja jota käytetään varastona tai asuntona. Englannin kielessä sanan tämä merkitys esiintyi ensimmäistä kertaa 1670-luvulla.


title: Syangjan piirikunta

text: Syangjan piirikunta () on yksi Nepalin 75 piirikunnasta. Se sijaitsee Nepalin Läntisen kehitysalueen Gandakin vyöhykkeellä.


title: Syangjan piirikunta

text: Idässä piirikunnan naapurina on Tanahun, etelässä Palpan, lännessä Gulmin ja Parbatin sekä pohjoisessa Kaskin piirikunta.


title: Syangjan piirikunta

text: Syangjan piirikunnassa asui vuonna 2011 yhteensä 289 148 ihmistä 68 881 perhekunnassa (2001: 317 320 as.). Piirikunnan pinta-ala on 1 164 neliökilometriä ja väestötiheys 248 as./km. Hallinnollinen keskus on Putalibazarin kaupunki (aiempi nimi "Syangja"; 30 704 as., 2011). Vuonna 2011 piirikunnassa oli toinenkin kaupunki: Waling (24 006 as., 2011).


title: Syangjan piirikunta

text: Hallinnollis-ekologisesti piirikunta ryhmitellään osaksi Nepalin Läntistä kumpuvyöhykkettä. Tarkemmassa jaottelussa piirikunnasta 53,6 % voidaan luokitella ylempään trooppiseen, 45,3 % subtrooppiseen ja hitunen (0,0 %) lauhkeaan kasvillisuusvyöhykkeeseen sekä 1,1 % vesistöihin kuuluvaksi.


title: Syangjan piirikunta

text: Nepalin vuoden 2015 maanjäristyksen järistyskeskus sijaitsi Gandakin maakunnan koillisosassa Gorhkan piirikunnassa, melko lähellä Syangjaa. Piirikunta kärsi tuhoja tämän seurauksena, muun muassa tuhansia rakennuksia tuhoutui.


title: Marcus Sörensen

text: Marcus Tapio Sörensen (s. 7. huhtikuuta 1992 Södertälje, Ruotsi) on ruotsalainen jääkiekkoilija, joka pelaa NHL-joukkue San Jose Sharksin organisaatiossa. Hän pelannee lähinnä AHL-joukkue San Jose Barracudassa. Sörensen on pelipaikaltaan vasen laitahyökkääjä. Elite Prospects -sivuston mukaan hän on hyökkäävä hyökkääjä, jonka vahvuuksiin kuuluu luistelu, kiekonkäsittelytaidot ja kädet. Sivusto mainitsee Sörensenin hyväksi maalintekijäksi, mutta myös hieman luovaksi pelaajaksi. Hän ei ole kovin isokokoinen, mutta pelaa kokoonsa nähden varsin röyhkeästi.


title: Marcus Sörensen

text: Sörensen on IK Täljen kasvatti. Hän pelasi myöhemmät juniorivuotensa kuitenkin lähinnä Södertälje SK:ssa. Sörensen oli kaudella 2008–2009 J18 Allsvenskanin runkosarjassa seuran J18-junioreiden paras maalintekijä ja jakoi sisäisen pistepörssin voiton Paul Erikssonin kanssa tehoilla 8+3=11. Ottawa Senators varasi hänet neljännellä kierroksella 106. pelaajana . Kaudeksi 2010–2011 Sörensen siirtyi Djurgårdens IF:n J20-junioreihin, joissa hän voitti kauden päätteeksi J20 SuperElitin pronssia. Sörensen debytoi kauden aikana myös Elitserienissä, jossa Sörensen pelasi seitsemän runkosarjaottelua tehopistein 1+1=2. Hän pelasi ensimmäisen Elitserien-ottelunsa 7. joulukuuta 2010 Luleå HF:ää vastaan, kun Djurgårdenin kokoonpanosta vapautui paikkoja loukkaantumisten myötä. Sörensen teki ottelussa myös ensimmäisen Elitserien-maalinsa Luulajan Janne Niinimaan mailan kautta.


title: Marcus Sörensen

text: Kaudeksi 2011–2012 Sörensen teki sopimuksen Skellefteå AIK:n kanssa. Hän pelasi suurimman osan kaudestaan kuitenkin lainalla sarjatasoa alempana HockeyAllsvenskan-joukkue Borås HC:ssä, jossa Sörensen pelasi aina kauden loppuun. Hän pelasi kauden aikana Skellefteåssa vain yhden Elitserien-ottelun. Kaudeksi 2012–2013 Sörensen palasi taas vuoden mittaisella sopimuksella Djurgårdeniin pelaamaan Allsvenskania. Hän oli kevään 2013 nousukarsinnoissa neljällä osumallaan joukkueen paras maalintekijä Dustin Johnerin ja Jimmie Ölvestadin kanssa. Helmikuussa 2013 Sörensen teki kaksivuotisen jatkosopimuksen Djurgårdenin kanssa.